GBP/USD Melonjak Tembus $1.4000, Namun Pelabur Perlu Waspada!

Pergerakan harga pada carta pasangan mata wang GBP/USD meneruskan kenaikan harga pada pembukaan pasaran minggu ini untuk mengekalkan momentum lonjakan harga pada Jumaat lalu selepas reaksi pasaran terhadap laporan pekerjaan NFP Amerika Syarikat (AS).
Bacaan laporan yang jauh mengecewakan berbanding jangkaan telah menyaksikan US dolar susut ketara membuka lebih luas jalan untuk mata wang utama lain meningkat termasuk Pound.
Harga telah melonjak dari paras 1.38900 sehingga ke paras sasaran 1.40000 yang merupakan zon rintangan yang gagal ditembusi setelah diuji sejak awal Mac lalu.
Sesi Asia pagi ini melihatkan harga telah bergerak meneruskan kenaikan lebih tinggi di atas paras rintangan 1.40000 tersebut dan setakat awal pembukaan sesi Eropah, harga telah capai ke paras sekitar 1.40500.
Kenaikan lebih tinggi dijangkakan untuk menuju ke paras ketinggian 1.41000 untuk mencatatkan paras tertinggi terbaru 3 bulan.
Namun pelabur perlu berwaspada untuk situasi kejatuhan nilai Pound pada minggu ini berikutan kebimbangan pasaran selepas pilihanraya Scotland.
Kemenangan berpihak kepada parti SNP yang sebelum ini berjanji untuk mengadakan referendum baru dan situasi tersebut bakal menambahkan tekanan terhadap dagangan Pound Sterling.

Selain itu juga, faktor ketidaktentuan Brexit juga dilihat akan menjadikan Pound antara mata wang berisiko pada minggu ini.
Berkemungkinan pelabur akan menyaksikan harga menjunam semula di bawah paras 1.40000 dan kembali semula ke paras lonjakan pada Jumaat lalu.
Untuk trend bearish harga semula, zon RBS (resistance become support) pada 1.38000 akan menjadi sasaran utama yang akan diuji semula oleh harga.
Data pertumbuhan Keluaran Dalam Negara Kasar (KDNK) UK untuk suku pertama yang akan diterbitkan pada minggu ini turut menjadi tumpuan yang akan mempengaruhi pergerakan Pound.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Susulan FOMC, EUR/USD Terpacak Dulu Sebelum Junam 160 Pips!

Keputusan mesyuarat FOMC pada awal pagi tadi telah menyaksikan reaksi menarik pasaran dengan pergerakan agresif harga khususnya bagi mata wang US dolar.
Federal Reserve (Fed) menepati ramalan untuk meningkatkan kadar faedah sebanyak 75 mata asas ke paras 4.00%, menjadikan kenaikan pada kadar yang agresif itu untuk 4 kali mesyuarat berturut-turut.
US dolar pada mulanya menyusut susulan pasaran menilai ucapan awal oleh Pengerusi Fed, Jerome Powell yang agak berhati-hati dan mungkin sedikit dovish. Namun, pada akhirnya beliau memberi isyarat jelas untuk bank pusat meneruskan pengetatan dasar yang agresif dengan komitmen untuk menurunkan inflasi ke paras sasaran.
US dolar kemudiannya memaparkan pengukuhan semula sehingga ke penghujung sesi New York.

Pada carta harga pasangan mata wang EUR/USD, harga dilihat membuat kenaikan pada mulanya menguji rintangan pada 0.99500 iaitu paras yang dicapai pada Selasa lalu.
Namun, harga kemudiannya menjunam semula sekitar 160 pips sehingga mencecah paras 0.98100 untuk menyambung semula corak penurunan sebelum ini.
 Pergerakan semula harga di bawah paras halangan Moving Average 50 (MA50) pada rangka masa 1 jam di carta EUR/USD itu kekal memberi isyarat bearish dengan jangkaan penurunan lebih rendah bakal diteruskan harga.
Melepasi paras sokongan pada 0.98000, harga dilihat akan menuju pula ke zon tumpuan sebelum ini sekitar 0.97000 untuk mencatatkan paras terendah terbaru 3 minggu.
Namun, jika harga kembali melantun semula menuju dagangan penghujung minggu, zon 0.99000 akan menjadi rintangan awal diuji harga.
Melepasi halangan MA50 seterusnya akan mendorong harga meningkat ke sekitar 0.99500 selepas isyarat perubahan trend harga.
Walaupun mesyuarat FOMC memberi indikasi kecenderungan bagi pengukuhan US dolar, namun pelabur akan kekal berwaspada menjelang laporan data pekerjaan NFP Amerika Syarikat di penghujung minggu yang boleh mempengaruhi pergerakan tak menentu harga.
Lihat gambar carta harga pasangan EUR/USD di bawah untuk rujukan analisis teknikala anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan Mendadak Yuan telah Membenam Matawang US Dollar

US Dollar menjunam ke paras terendah dalam tempoh tiga minggu dalam sesi Asia pada Jumaat selepas terkesan dengan kenaikan mendadak matawang Yuan China.
Trader juga sedang bersiap sedia untuk menghadapi kesan lanjutan ekoran data pekerjaan (NFP) yang akan diumumkan malam ini.
US Dollar Index yang mengukur kekuatan Greenback berbanding matawang utama tidak banyak berubah dalam sesi ini apabila dinilai pada 101.300.
US Dollar terpaksa akur dengan kejatuhan hari ini seiring dengan data ekonomi AS yang dikeluarkan agak lemah dan kenaikan mendadak Yuan telah menyebabkan kebanyakan trader bertindak untuk mengambil short position terhadap matawang terbabit.
China telah bertindak untuk membendung aliran keluar modal dan menstabilkan semula matawang Yuan menjelang tarikh perlantikan rasmi Donald Trump sebagai Presiden baru Amerika Syarikat. Tindakan ini juga telah menjadikan dagangan offshore Yuan meningkat kepada paras tertinggi dalam tempoh 2 bulan berbanding US Dollar.
Memetik kenyataan Ketua Strategi FX di Jepun iaitu Shin Kadota, kenaikan mendadak Yuan merupakan punca utama US Dollar didagang melemah hari ini.
Dalam masa terdekat, China juga dilaporkan akan mengeluarkan laporan rizab pertukaran wang asing sepanjang tahun 2016 pada Sabtu depan.
US Dollar menyusut 0.2 peratus selepas jatuh 1.6 peratus hanya dalam sekelip mata.
 Sementara itu, Euro didagang stabil pada $1.0608.
EUR/USD, 30 minit
Hasil Perbendaharaan di AS menurun lagi pada Khamis kerana Laporan Pekerjaan Negara ADP menunjukkan bahawa majikan swasta di AS menambah 153,000 pekerjaan bulan lalu berbanding jangkaan awal sebanyak 170,000.
Pelabur kini turut memberi tumpuan kepada laporan NFP dengan jangkaan pakar ekonomi yang meramalkan pertambahan 178,000 lagi pekerjaan pada bulan Disember.
Aussie melonjak sebanyak 0.7 semalam, manakala Kiwi menjunam kepada $0.7020.
AUD/USD, 30 minit
NZD/USD, 30 minit
PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


PM Johnson Keras Kepala, GBP/JPY Terjun 200 Pips!

Matawang Pound Sterling kembali menjunam pada dagangan semalam memulakan dagangan pada Februari dengan kurang baik berikutan timbul kebimbangan terhadap risiko hard-Brexit.
Perdana Menteri UK Boris Johnson dalam ucapan pertamanya selepas Britain rasmi meninggalkan Kesatuan Eropah (EU) menyatakan keinginan untuk mendapatkan perjanjian seperti yang diperolehi oleh Kanada yang berkemungkinan tidak akan dipenuhi oleh EU.
Pound mencatatkan penurunan harian terbesar 1 setengah tahun khususnya berbanding US dolar dan Yen berikutan kebimbangan tersebut.
Pergerakan harga pada carta pasangan matawang GBP/JPY telah menjunam sekitar 200 pips semalam ditambah pula pengukuhan Yen dalam suasana pasaran yang masih berisiko.
Sentimen pasaran risk-off masih lagi membuatkan pelabur gelisah dengan angka korban wabak Coronavirus meningkat kepada 425 kematian sementara 20,438 kes disahkan.
 Harga pada dagangan GBP/JPY mencatatkan penurunan dari paras tertiunggian harian pada hampir 143.100 sehingga ke paras lebih rendah dari 141.100 pada penghujung sesi New York.
Harga yang ditutup sekitar paras 141.200 bergerak perlahan bersambung pada sesi Asia hari ini. Paras tersebut merupakan zon support yang telah diuji pada Disember dan juga Januari lalu namun gagal ditembusi.
Jika rundingan UK-EU kekal goyah, penyusutan dagangan Pound mampu menolak harga ke paras lebih rendah pada carta GBP/JPY dengan penurunan boleh mencecah sekitar 200 pips ke paras support November tahun lalu.
Sebaliknya jika harga kembali membuat kenaikan, paras-paras tumpuan pada 142.600 dan 143.600 akan kembali menjadi destinasi kenaikan harga.
Lihat gambar carta pasangan matawang GBP/JPY di bawah untuk rujukan analisis teknikal anda.


Matawang New Zealand Kini Berada Dalam Tekanan!

Dollar Australia tidak banyak berubah berbanding US Dolllar, manakala Dollar New Zealand merosot berikutan pengurangan prospek pembekuan bekalan pada minggu ini memberi impak kepada matawang komoditi.
AUD/USD didagang stabil pada 0.7670.
AUD/USD, 30 minit
Matawang komoditi kekal rapuh selepas Iran dan Arab Saudi menganggap pertemuan kali ini hanya ruang untuk mengadakan rundingan semata-mata.
 NZD/USD merosot 0.38%.
NZD/USD, 30 minit
US Dollar juga kekal meneruskan kekuatan selepas debat pertama pilihanraya berakhir semalam.
US Dollar yang mengukur kekuatan Greenback kali terakhir dinilai pada 95.47.
Pasca Brexit : Lelaki Ini Yakin Bahawa Britain Bakal Jadi Negara Yang Lebih Kuat Dari Pesaingnya


[Preview] Bacaan Pertumbuhan GDP AS – Ini Pandangan Oleh Beberapa Bank Utama

Sesi pasaran New York pada malam ini akan memberi tumpuan pada bacaan data pertumbuhan Keluaran Dalam Negara Kasar (GDP) di Amerika Syarikat untuk suku tahun kedua 2019. Data ini dijangka akan menarik perhatian ramai pakar ekonomi dan para penganalisis dengan jangkaan bacaan data untuk kali ini sedikit menurun selepas data pada suku pertama diterbitkan kukuh.
Bacaan pertumbuhan tahunan dijangka akan menurun kepada kadar 1.8% untuk suku kali ini berbanding bacaan 3.1% pada suku sebelumnya. Danske Bank pula meramalkan pertumbuhan GDP meningkat kepada 2.3% disokong oleh kerancakan pada perbelanjaan pengguna dan juga kerajaan.
Menurut pandangan oleh TD Securities pula, mereka menjangkakan pertumbuhan GDP sekitar 2.0% untuk suku kedua. Jangkaan tersebut turut didorong oleh pertumbuhan pada perbelanjaan pengguna yang melonjak sekitar 4% selepas permulaan tahun ini yang agak goyah.
Pelaburan perniagaan walau bagaimanapun terus bergerak perlahan ekoran ketidaktentuan yang semakin meningkat dalam kalangan para pelabur sementara kadar eksport bersih turut mempengaruhi pertumbuhan.
 Bank of New Zealand (BNZ) turut memberi beberapa pandangan menjelang data GDP Amerika Syarikat malam ini. Anggaran awal terhadap perdagangan dan inventori dipercayai komponen berikut mampu memberi kesan yang besar terhadap penurunan pada bacaan GDP suku kedua.
Menurut kenyataan oleh Royal Bank of Canada, perbelanjaan pengguna menunjukkan prestasi yang cemerlang pada suku kedua. Data jualan runcit pada minggu lalu mencatatkan peningkatan 8% kadar suku tahunan, terbaik sejak 2005.
Ini akan menyumbang kepada perbelanjaan isi rumah untuk pulih pada kadar 3.8%, antara yang terbaik untuk beberapa tahun kebelakangan ini sekaligus meredakan kebimbangan terhadap sentimen pengguna di Amerika Syarikat yang bermula perlahan pada permulaan tahun ini.
Royal Bank of Canada memberikan jangkaan pertumbuhan yang turut rendah berbanding bacaan suku tahun pertama. Jangkaan adalah sekitar 2.2% kadar pertumbuhan sedikit tinggi berbanding jangkaan 1.8%.
Walaupun laporan bacaan pertumbuhan ini bukanlah menjadi petunjuk utama terhadap bank pusat dalam mempengaruhi keputusan pemotongan kadar minggu hadapan, namun ia berkemungkinan akan mendorong mereka yang memilih ke arah penurunan agresif kadar sehingga 50 mata asas untuk penilaian semula menerusi bacaan yang diterbitkan.


Potensi Penurunan 50 Pips Lebih Rendah Pada AUD/USD Jika Breakout Paras Tumpuan 0.71300

Pergerakan harga pada chart pasangan matawang AUD/USD yang pasif pada hari ini kembali menyambung pergerakan mendatar harga pada penghujung dagangan minggu lalu.
Tumpuan dagangan Aussie pada minggu ini akan terarah kepada data inflasi yang akan dikeluarkan pada Rabu. Bacaan kadar inflasi untuk suku tahun pertama 2019 dijangka akan sedikit menurun berikutan jangkaan inflasi pengguna di Australia yang lemah.
Faktor fundamental bank pusat masih dovish membuatkan dagangan Aussie masih berisiko. Namun, sentimen pasaran melibatkan isu ekonomi di China turut menjadi tumpuan yang mempengaruhi perubahan nilai matawang dolar AUD berikutan faktor rakan dagang utama.
Matawang dolar Amerika Syarikat juga masih belum menunjukkan kecenderungan arah yang jelas berikutan pasaran masih dalam mood bercuti.
Tumpuan utama pasaran untuk minggu ini buat USD adalah pada data awal pertumbuhan GDP pada Jumaat nanti. Namun, turut menjadi perhatian pelabur adalah pada data sektor perumahan di Amerika Syarikat pada malam ini dan juga esok hari.
Jika diperhatikan pada pergerakan harga AUD/USD hari ini, harga bergerak di bawah paras Magic Pivot 0.7150 hari ini dan turun ke paras sekitar support 0.7137 (MagicS2) pada indicator Moshed Magic Line bersambung sehingga sesi pasaran Eropah.
 Sedikit lagi penurunan harga akan menyentuh paras support 0.7129 (MagicS3) yang berada pada zon RBS (resistance become support) sebelum ini.
Penurunan lebih rendah boleh mencecah sehingga ke paras sekitar 0.70900 dengan tambahan penurunan 50 pips lagi pergerakan harga.
Namun jika harga kembali membuat kenaikan semula, paras-paras resistance pada indicator Moshed Magic Line hari ini akan cuba ditembusi harga sebelum harga menguji pula paras resistance pada 0.71800.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras penting yang digariskan pada indicator Moshed Magic Line untuk menentukan paras support dan resistance terbaik untuk pergerakan harga semasa.

Paras support: 0.7143, 0.7137, 0.7129.
Paras resistance: 0.7157, 0.7164, 0.7170.


Eksport China Meningkat Bulan Lalu, Trade Surplus Melebihi Jangkaan

Imbangan perdagangan China baru sahaja dikeluarkan pagi tadi yang menunjukkan lebihan dagangan (trade surplus) melebihi jangkaan pasaran pada Jun berikutan peningkatan eksport.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade deficit (defisit dagangan).
Kenapa lebihan perdagangan baik untuk sesebuah negara? Ok, apabila kita mengatakan data imbangan perdagangan itu adalah trade surplus “lebihan perdagangan”, ia bermakna jumlah eksport adalah lebih banyak daripada jumlah import. Ia juga bermaksud lebih banyak China menjual daripada membeli daripada negara-negara lain di seluruh dunia.
 Dari segi US dolar lebihan dagangan China meningkat kepada $42.77 billion pada Jun berbanding $40.81 billion pada Mei. Jangkaan bagi data kali ini ialah lebihan bertambah kepada $42.44 billion.
Eksport China meningkat 11.3% dalam tempoh 12 bulan sehingga Jun 2017, manakala import  naik 17.2% dari tahun ke tahun (dalam tempoh 12 bulan) di mana kedua-dua bacaan lebih tinggi daripada ramalan.
China akan mengeluarkan data pertumbuhan ekonomi (GDP) minggu depan yang mana jangkaan adalah positif kepada negara ekonomi kedua terbesar dunia ini.


Data Zon Euro Dikeluarkan Bercampur-Campur!

Kumpulan Penyelidikan Markit melaporkan bahawa indeks pembuatan pengurus pembelian Jerman meningkat kepada 54.3 pada September berbanding bulan sebelumnya.
Pun begitu, indeks perkhdimatan Jerman PMI susut kepada 50.6 bulan ini daripada bulan Ogos.
Dalam masa yang sama, indeks pembuatan PMI Perancis meingkat daripada Ogos.
 Indeks perkhidmatan PMI Perancis juga menunjukkan peningkatan.
Bagi keseluruhan zon Euro, indeks PMI termasuk sektor pembuatan dan perkhidmatan susut bagi bulan September.
Sementara itu, matawang US Dollar sedikit pulih daripada kerugian awal berikutan keputusan Fed yang dikeluarkan pada Rabu.
Baca Luahan Seorang Trader Ini!


Penurunan EUR/USD Perlahan Menuju Laporan NFP

US dolar dilihat memaparkan kenaikan pada dagangan Selasa semalam disokong oleh beberapa faktor yang menjadi tumpuan pelabur.
Sentimen pasaran dilihat kembali berisiko dengan laporan penularan virus yang kini merebak di Asia yang akan menjejaskan pemulihan ekonomi global. US dolar sebagai mata wang safe-haven mendapat kelebihan dalam situasi pasaran risk-off ini.
Data keyakinan pengguna Amerika Syarikat (AS) yang diterbitkan pada sesi New York semalam juga mencatatkan bacaan kukuh untuk Jun, meningkat ke paras tertinggi 16 bulan.
Selain itu, turut menjadi tumpuan adalah ucapan Gabenor Fed, Christopher Waller yang optimis yang menyatakan bank pusat perlu mengurangkan pembelian aset (tapering) seawal tahun ini untuk tindakan menaikkan kadar faedah pada tahun berikutnya.
Beberapa faktor ini dilihat memberi sokongan untuk US dolar kembali memulakan rentak pengukuhannya semula dan memberikan tekanan terhadap mata wang utama lain dalam pasaran.

Pada carta pasangan mata wang EUR/USD, harga dilihat semakin tenggelam lebih rendah di bawah paras 1.19000 semalam setelah harga menguji paras tersebut pada hari sebelumnya.
Paras terendah dicecah harga pada sesi New York semalam sekitar 1.18750 sebelum sedikit pantul semula untuk mendatar di sekitar 1.19000 semula sehingga dagangan bersambung ke sesi Asia pagi ini (Rabu).
 Pergerakan harga masih berada di bawah paras halangan Moving Average 50 (MA50) pada rangka masa 1 jam untuk isyarat harga untuk meneruskan trend penurunan.
Dengan corak pergerakan yang perlahan, penurunan harga akan dijangkakan akan menguji paras sokongan minggu lalu sekitar 1.18500 sebelum meneruskan penurunan lebih rendah ke zon support 1.18000.
Penurunan harga ke zon tersebut juga akan turut mencatatkan paras terendah terbaru 12 minggu.
Sebaliknya jika harga berjaya membuat lonjakan semula, paras rintangan minggu lalu sekitar 1.19700 akan diuji sebelum harga ke paras tumpuan pada 1.2000 pula.
Untuk kenaikan lebih tinggi akan mensasarkan harga menuju ke zon SBR (support become resistance) pada 1.20600-1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mungkinkah Pertemuan Ini Bakal Tinggal Harapan?

Harga minyak mentah di Asia terpengaruh dengan data industri yang menunjukkan trend berterusan untuk stok simpanan produk minyak mentah dan produk tapisan. Sementara itu, peluang pembekuan bekalan bagi pertemuan pengeluar utama dan beberapa ahli OPEC dilihat tipis.
Minyak mentah di New York meningkat 0.04% kepada $44.69 setong. Minyak brent pula menunjukkan penyusutan sebanyak 0.03%.
Institut Petroleum Amerika mengeluarkan anggaran inventori mentah menurun sebanyak 750,000 tong minggu lalu. Stok petrol juga menurun sebanyak 3.7 juta tong.
 Sebelum ini, harga minyak mentah menjunam hampir 3% selepas kedua-dua menteri Arab Saudi dan Iran menafikan harapan untuk pembekuan bekalan atau mengurangkan pengeluaran minyak dalam mesyuarat tidak rasmi tersebut.
Hal ini kerana, kedua-dua menteri tersebut menganggap pertemuan kali ini hanya “rundingan”.
Lekai dari Hong Kong Ini Beri 5 Nasihat Yang Bakal Membantu Anda!


Gangguan Bekalan di Libya Merupakan Antara Punca Pengukuhan Minyak Mentah Global!

Harga minyak mentah melonjak dalam sesi ini gara-gara gangguan bekalan minyak mentah di Libya sambil mengetepikan data yang dikeluarkan oleh API semalam. Disamping itu, data rasmi inventori minyak mentah di AS juga akan menjadi tumpuan hari ini.
Dagangan crude futures bagi penghantaran bulan Mei meningkat sehingga 0.25 peratus, kepada $48.49 setong, manakala Brent mentah di Intercontinental Exchange, London menunjukkan peningkatan sebanyak 0.06 peratus.
Laporan yang dikeluarkan oleh Institut Petroleum Amerika (API) pada lewat Selasa menunjukkan bahawa stok minyak mentah AS meningkat lebih daripada ramalan iaitu 1.91 juta tong. Dalam laporan terbabit juga, produk sulingan menjunam daripada yang dijangkakan sebanyak 2.04 juta tong.
Seterusnya, pasaran akan memberikan tumpuan kepada data rasmi yang akan dikeluarkan oleh Pentadbiran Maklumat tenaga (EIA).
 Semalam, harga minyak mentah mengakhiri dagangan di paras yang agak tinggi selepas gangguan bekalan yang agak teruk terhadap bekalan minyak di Libya telah menyokong pemulihan harga minyak.
Puak bersenjata di medan minyak telah menyekat pengeluaran serta mengurangkan pengeluaran sedia ada sebanyak 252,000 tong sehari, iaitu kira-kira satu pertiga daripada jumlah pengeluaran sebenar.
Dalam masa yang sama, pasaran juga dipengaruhi sentimen positif terhadap komen daripada pegawai-pegawai OPEC yang berpotensi untuk melanjutkan perjanjian pembekuan bekalan melebihi bulan Jun.
Di tempat lain, Menteri Minyak Iran, Bijan Zanganeh berkata perjanjian global mungkin akan dilanjutkan selepas Jun. Namun begitu, rundingan masih perlu dibuat berkisar hal berkenaan.
Pound dan US Dollar Menjadi Tumpuan Utama Dalam Sesi Asia


AUD/USD Terpacak Tegak Selepas Kejutan Oleh RBA!

Mengejutkan pasaran menuju penghujung sesi Asia hari ini apabila keputusan mesyuarat bank pusat Australia meleset berbanding ramalan.
Reserve Bank of Australia (RBA) telah menaikkan kadar faedah sebanyak 25 mata asas ke paras 3.85% untuk mesyuarat terbaru, berbanding ramalan untuk mengekalkan kadar faedah tidak berubah pada 3.60%.
Ini menunjukkan pengetatan dasar monetari oleh RBA masih belum berakhir dengan objektif masih untuk menurunkan inflasi ke paras sasaran.
Situasi mengejutkan ini turut memberi kesan terhadap pergerakan mata wang dolar Australia yang melonjak tinggi sebaik sahaja keputusan mesyuarat diumumkan.
Pada carta harga pasangan mata wang AUD/USD, harga yang perlahan di sekitar 0.66300 kemudiannya melonjak telah hingga menuju paras 0.67000.
Harga dilihat mengekalkan corak kenaikan awal minggu semalam ketika sesi Asia dan Eropah, biarpun sedikit susut semula di sesi New York ekoran pengukuhan US dolar.
Lonjakan harga dari paras sokongan Moving Average 50 (MA50) pada rangka masa 1 jam di carta AUD/USD itu juga turut memberi petunjuk untuk pergerakan bullish buat harga.
 Kenaikan lebih tinggi akan dijangkakan setelah melepasi halangan pada zon 0.67000 sebelum harga menyambung kenaikan menuju ketinggian sebelum ini sekitar 0.67700 dan zon rintangan 0.68000.
Jika US dolar pula melemah, kenaikan lebih tinggi mampu diteruskan harga hingga menuju sasaran pada 0.69000.
Sebaliknya jika situasi lonjakan harga yang berlaku ini hanya sementara, penurunan semula harga boleh dijangkakan untuk kembali ke paras sokongan dicecah penghujung minggu lalu pada 0.65800.
Seterusnya, dengan petunjuk baru untuk pergerakan bearish harga semula akan mendorong harga catatkan paras terendah terbaru lagi minggu ini berkemungkinan menuju 0.65000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Lantun Sedikit Menjelang Minit FOMC

Krisis tenaga di Eropah yang berlarutan terus menjadi perhatian pelabur yang dilihat menjadi antara faktor utama menjejaskan pergerakan mata wang Euro dalam pasaran.
Terbaru, dilaporkan Jerman sedang merancang untuk menangguhkan penutupan 3 loji jana kuasa nuklear terakhir mereka susulan pengurangan saluran bekalan tenaga dari Rusia sehingga kapasiti 20% melalui saluran Nord Stream 1.
Justeru, Euro kekal didagangkan berisiko sehingga ke minggu ini ditambah pula terbitan data tinjauan sentimen ekonomi Eropah yang diterbitkan semalam dengan bacaan yang suram.
Walaupun Euro bergerak lemah di sesi Eropah semalam, namun berjaya mencatatkan peningkatan berbanding US dolar pada sesi New York didorong faktor penyusutan semula raja mata wang itu.
US dolar mula mengendurkan momentum pengukuhan awal minggu berkemungkinan pelabur dilihat mengambil langkah berjaga-jaga menjelang terbitan data jualan runcit Amerika Syarikat (AS) serta minit mesyuarat FOMC yang akan menjadi tumpuan pada awal pagi Khamis.

Jika diperhatikan pergerakan harga pada carta pasangan mata wang EUR/USD, harga pada mulanya dilihat menyambung penurunan di sesi Eropah semalam mencecah ke paras sekitar 1.01200 sebelum pelabur menyaksikan lantunan semula harga di sesi berikutnya.
Harga catatkan kenaikan harian sekitar 70 pips ke paras 1.01900 sebelum mendatar di paras 1.01600 sehingga penghujung sesi New York.
 Lonjakan harga yang dipamerkan walau bagaimanapun dilihat masih belum memberi petunjuk jelas untuk perubahan trend ekoran harga kekal berlegar di bawah paras halangan Moving Average 50 (MA50) pada rangka masa 1 jam.
Sekiranya kenaikan berlaku pada hari ini melepasi halangan MA50 tersebut, berkemungkinan harga boleh melonjak menuju semula ke paras 1.02400 untuk menguji rintangan tersebut.
Seterusnya untuk kenaikan lebih tinggi, paras 1.03000 pula akan menjadi tumpuan yang bakal dicapai.
Sebaliknya, jika harga menyambung pergerakan trend bearish, penurunan harga di bawah paras 1.01600 semula berkemungkinan akan mengatasi paras terendah harian dicecah semalam sebelum menuju ke paras 1.01000.
Penurunan lebih rendah yang dilanjutkan akan kembali mencetuskan jangkaan untuk harga jatuh semula ke zon support utama 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran: Matawang Terkesan Dengan Lonjakan Harga Minyak!

Matawang-matawang yang terkait dengan harga minyak telah menunjukkan pengukuhan pada hari Isnin susulan serangan keatas penapisan minyak Arab Saudi dan hal ini telah merosakkan bekalan penawaran minyak dunia. Disisi lain matawang yen dan Swiss franc juga menunjukkan pengukuhan berikutan kekhuatiran pelabur.
Harga minyak telah melonjak naik ke paras tertinggi sejak bulan Mei pada hari minggu, bukan sekadar itu serangan tersebut juga telah mengurangkan lebih daripada 5% pengeluaran minyak dunia.
Peningkatan harga minyak turut memberi kesan terhadap imbangan pembayaran zon Eropah. Kebanyakkan bekalan minyak dimport dan peningkatan harga minyak telah memberi impak kepada negara zon tersebut. Susulan isu ini, matawang eropah telah jatuh 50 pips semasa pembukaan dagangan. Setakat ini EUR/USD telah susut sebanyak 0.60% kepada 1.1007 setakat jam 10.50 p.m.
 Matawang GBP pula telah menunjukkan penyusutan selepas mencatat pengukuhan tinggi pada mingu lepas apabila pasaran melihat adanya harapan UK dan EU akan mementerai perjanjian.
Walaubagaimanapun, sikap optimis pasaran mula mengendur dan matawang Sterling menyusut pada hari ini selepas segelintir pentadbiran EU mengatakan UK masih perlu memperkukuh dan memperhalusi kembali perjanjiannya. Menambah bebanan ke atas matawang GBP ialah laporan yang mengatakan bahawa Boris Johnson akan memberitahu Jean-Claude Juncker bahawa UK tidak akan menerima lagi penangguhan Brexit.
Matawang GBP susut sebanyak 0.68% berbanding US dolar kepada bacaan 1.2415. Indeks US dolar yang mengukur dolar greenback berbanding enam matawang utama semakin mengukuh sebanyak 0.42% kepada paras 98.238 setakat jam 10.50 p.m.


Matawang U.S Dolar Jatuh Berbanding Matawang Utama Dalam Pasaran Asia

Matawang U.S dolar didagangkan rendah pada hari Rabu dalam pasaran Asia. Penyusutan matawang U.S dolar disebabakan laporan media yang menyatakan perlaksanaan potongan cukai korporat dibawah pelan reformasi cukai berkemungkinan akan ditangguhkan.
Terdapat sumber yang tidak dapat dipastikan melaporkan bahawa pemimpin Senat Republikan sedang mempertimbangkan 1 tahun penangguhan perlaksanaan potongan cukai korporat bagi memenuhi syarat-syarat Senat.
U.S dolar mengukuh ke paras tertinggi 3 bulan lalu berbanding matawang utama pada akhir bulan Oktober berikutan jangakaan bahawa Jabatan Kerajaan Presiden Donald Trump akan melaksanakan potongan cukai yang bertujuan menjana ekonomi dan meningkatkan kadar faedah.
Menurut Yukio Ishizuki, penganalisis matawang berpendapat, “pada ketika ini kita tidak melihat apa-apa indikasi ekonomi yang besar dan calon pengerusi The FED juga telah diputuskan, maka yang menjadi perhatian sekarang ialah pelan reformasi cukai. Sebarang perubahan terhadap pelan ini akan memberi kesan kepada pergerakan matawang”
 U.S dolar mencatat penyusutan sebanyak 0.18% berbanding matawang yen, kejatuhan daripada paras tertinggi 8 bulan lalu yang dikecapi pada hari Isnin.
Matawang euro mengukuh sebanyak 0.07% berbanding U.S dolar iaitu kepada 1.1597 setakat jam 9.40 pagi.
Indeks US dolar yang mengukur kekuatan matawang greenback berbanding enam matawang yang lain menyusut 0.08% setakat jam 9.40 pagi kepada 94.74.
Matawang Australia mengukuh sebanyak 0.17% kepada 0.7656 berbanding U.S dolar. Matawang New Zealand mengukuh 0.26% kepada 0.6918 berbanding U.S dolar setakat jam 9.40 pagi
Pasaran memberi tumpuan pada laporan keputusan polisi bank pusat New Zealand.


Keputusan Mesyuarat FOMC Gagal Lonjakkan Dagangan USD/JPY

Keputusan mesyuarat FOMC pada awal pagi ini gagal memaparkan reaksi harga dalam pasaran khususnya bagi matawang US dolar.
Federal Reserve (Fed) seperti yang dijangka telah mengekalkan kadar faedah di paras 1.75% untuk mesyuarat dasar pertama tahun ini selepas 3 kali penurunan kadar dilaksanakan tahun lalu.
Fed meningkatkan kadar faedah ke atas rizab lebihan sebanyak 5 mata asas disifatkan sebagai pelarasan kecil sementara Pengerusi Fed Jerome Powell menyatakan kebimbangan berkenaan ancaman Coronavirus ke atas ekonomi global.
Justeru itu, dapat diperhatikan pergerakan harga pada carta pasangan matawang USD/JPY kembali membuat penurunan selepas menguji zon SBR (support become resistance) 109.250 susulan keputusan mesyuarat FOMC.
Harga kemabli membuat penurunan lebih rendah semula di bawah garisan sokongan Moving Average 50 (MA50) ke paras 109.000.
Menyambung dagangan pada awal sesi Asia hari ini, harga meneruskan penurunan lebih rendah menuju ke zon support 108.800.
 Harga menunjukkan kenaikan yang lemah pada lewat sesi Asia setelah penurunan pada awalnya turut didorong oleh sentimen berisiko pasaran yang memberi kelebihan terhadap safe-haven Yen.
Jika harga berjaya membuat penurunan melepasi support 108.800, harga bakal menuju ke paras support seterusnya sekitar 108.500 untuk mencatatkan paras terendah terbaru 3 minggu pada carta USD/JPY.
Sekiranya harga berjaya membuat kenaikan semula, zon SBR 109.250 akan kembali diuji sebelum harga meneruskan kenaikan ke paras lebih tinggi.
Pasaran akan menantikan bacaan data pertumbuhan GDP Amerika Syarikat untuk suku keempat 2019 yang akan diterbitkan pada sesi New York malam ini yang bakal memacu arah pergerakan bagi US dolar.
Lihat gambar carta pasangan matawang USD/JPY di bawah untuk rujukan analisis teknikal anda.


Tiga Data Ekonomi Berimpak Besar Hari Jumaat

Data Pekerjaan US Yang Dinantikan
Data non-farm payrolls (NFP) antara peristiwa ekonomi terpenting setiap bulan, dengan jangkaan ekonomi US akan menawarkan 90,000 pekerjaan baru bagi bulan September. Jangkaan di bawah 100,000 adalah yang pertama kali sejak Disember 2012 berikutan ahli ekonomi menduga taufan Harvey dan Irma akan memberi kesan langsung kepada aktiviti pasaran buruh.
Laporan NFP ini akan diteliti bagi melihat kekuatan ekonomi negara yang mana akan memberi unjuran yang lebih jelas terhadap dolar, hasil bon 10-tahun US dan emas. Keadaan pasaran buruh merupakan salah satu maklumat penting yang digunakan oleh Fed dalam keputusan dasar monetari mereka.
Pada minit mesyuarat FOMC September lalu, kebanyakkan ahli Fed menyokong kadar faedah dinaikkan sekali lagi tahun ini.
Fokus Pasaran Buruh Kanada
 Kanada juga akan mengeluarkan data-data berkenaan kadar pengangguran dan perubahan jumlah pekerjaan bagi bulan September. Para pelabur akan memberi tumpuan pada data tersebut selepas Gabenor BoC, Poloz berkata pendekatan bank pusat terhadap dasar monetari akan bergantung khusus pada data-data ekonomi.
Poloz menjelaskan tiada jangkaan awal untuk menentukan hala tuju kadar faedah, mengurangkan anggapan bahawa bank pusat akan meningkatkan kadar faedah dengan lebih cepat.
USD/CAD tutup pada paras $1.2569, naik 0.77% pada sesi yang lalu.
Kiraan pelantar Baker Hughes
Antara yang menjadi tumpuan pelabur minyak setiap minggu adalah laporan aktiviti penggalian mingguan minyak oleh Baker Hughes setiap hari Jumaat. Laporan ini penting sebagai petunjuk kepada pengeluaran dan permintaan minyak di Amerika Syarikat selepas aktiviti semakin meningkat sejak beberapa minggu yang lalu.

Harga minyak WTI tutup tinggi pada pasaran lalu di paras $50.79, naik 1.58% disokong oleh jangkaan perjanjian pemotongan pengeluaran minyak OPEC dan Rusia akan dilanjutkan lebih lama.


Sentimen Berisiko Pada Data Ekonomi China Menekan Harga Pada Dagangan USD/JPY Hari Ini

Matawang Yen pada dagangan hari ini mengukuh berbanding dolar USD setelah data ekonomi China yang dikeluarkan pada sesi Asia mencatatkan bacaan yang lemah sekalikgus menimbulkan kebimbangan terhadap pasaran kewangan.
Yen sebagai matawang berstatus safe-haven kembali mendapat permintaan dalam pasaran apabila sentimen pasaran dilihat berisiko. Sentimen sebegini dalam pasaran akan menggerakkan dagangan Yen berikutan pasaran di Jepun yang ditutup pada minggu ini akan membuatkan dagangan Yen agak berisiko ekoran faktor kecairan yang rendah. Pelabur juga gelisah akan terjadinya situasi flash crash seperti yang berlaku pada awal Januari lalu.
Pergerakan harga pada pasangan matawang USD/JPY pada hari ini dilihat membuat penurunan setelah Yen memberikan tekanan terhadap dagangan dolar Amerika.
USD juga dijangka akan diniagakan berhati-hati berikutan dua data tumpuan utama pada minggu ini iaitu keputusan mesyuarat FOMC dan juga laporan pekerjaan NFP di Amerika Syarikat pada Khamis dan Jumaat.
Intonasi dovish oleh kenyataan bank pusat serta laporan pekerjaan yang merosot bakal merencatkan lagi prestasi dagangan USD dalam pasaran semasa. Namun dengan data GDP yang kukuh serta kadar inflasi yang baik berkemungkinan akan menyokong keputusan yang lebih positif oleh Federal Reserve.
Dagangan pada chart USD/JPY hari ini menunjukkan penurunan sejak awal sesi Asia dibuka di mana harga terus turun dari paras Magic Pivot 111.697 pada indicator Moshed Magic Line hari ini dan terus melepasi paras support 111.490 (MagicS1).
 Bersambung pada awal sesi pasaran Eropah, harga berjaya melepasi penurunan pada paras support 111.400 sebelum menuju ke paras support 111.330 (MagicS2).
Jika momentum penurunan harga terus dikekalkan, harga mampu mencecah penurunan sehingga ke paras sekitar 110.900 untuk harga menguji zon support untuk bulan ini pada chart USD/JPY. Penurunan tersebut akan mencatatkan sekitar 80 pips pergerakan harga sejak dagangan Asia hari ini bermula.
Namun, jika harga kembali pantul membuat kenaikan semula, paras 111.800 dilihat sebagai paras tumpuan yang akan diuji harga di mana paras tersebut dilihat berada pada zon SBR (support become resistance) sebelum ini.
Kenaikan lebih tinggi mengatasi zon tersebut berkemungkinan akan menuju ke paras resistance sekitar 112.224 (MagicR3) pada indicator Moshed Magic Line hari ini.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 111.490, 111.330, 111.123.
Paras resistance: 111.857, 112.064, 112.224.


6 Berita Data Ekonomi Penting Tumpuan Pasaran Minggu Ini (17-21 April 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Bakal menjadi petunjuk baru oleh bank pusat England (BOE) dalam penetapan dasar monetari terbaru, laporan data pekerjaan untuk bulan Mac akan diteliti. Bacaan yang suram akan memberi tekanan pergerakan mata wang Pound dalam pasaran.
Data Inflasi Kanada (Selasa 8.30 Malam): Bank pusat Kanada (BOC) kali kedua mengekalkan kadar faedah tidak berubah yang dilihat telah mula menghentikan pengetatan dasar pada tahun ini. Bacaan inflasi Kanada yang terbaru akan dinilai sama ada boleh mengubah pendirian bank pusat menuju mesyuarat polisi seterusnya.
 Data Inflasi UK (Rabu 2.00 Petang): Selain sektor buruh, lebih menjadi tumpuan utama bagi BOE adalah terbitan data indeks harga pengguna UK minggu ini. Cabaran terbesar bank pusat adalah untuk menurunkan kadar inflasi yang masih berada di tahap yang membimbangkan.
Data PMI Pembuatan & Perkhidmatan Eropah (Jumaat 4.00 Petang): Jika bacaan pertumbuhan sektor penting di Eropah ini masih kekal di bawah paras 50.0 mata, tekanan akan meningkat bagi dagangan mata wang Euro di penghujung minggu.
Data PMI Pembuatan & Perkhidmatan UK (Jumaat 4.30 Petang): Bacaan bagi sektor pembuatan di UK diramalkan sedikit meningkat, namun masih di bawah paras stabil 50.0 mata. Sementara bacaan sektor perkhidmatan dijangka kekal seperti bacaan bulan sebelumnya.
Data PMI Pembuatan & Perkhidmatan AS (Jumaat 9.45 Malam): Jika diteliti, bacaan kedua-dua sektor ini adalah baik pada bulan Mac lalu, namun adakah mampu mencatatkan angka yang memuaskan juga pada April? Angka yang lebih suram boleh memberi kesan negatif kepada US dolar pada penutup dagangan minggu ini.


Terkini! Bacaan Inflasi CPI Catat Bacaan Kurang Daripada Jangkaan Iaitu Pada 4.9% Bagi Bulan April!

Ukuran inflasi yang diikuti secara meluas masih kekal meningkat pada bulan April, walaupun lebih daripada setahun kenaikan kadar faedah Rizab Persekutuan.
Indeks harga pengguna, yang mengukur kos sebahagian besar barangan dan perkhidmatan, meningkat 0.4% untuk bulan itu, sejajar dengan anggaran Dow Jones. Dari sudut ukuran tahunan, bacaan CPI meningkat 4.9%, kurang sedikit daripada anggaran 5%.
Tidak termasuk kategori makanan dan tenaga yang tidak menentu, CPI teras meningkat 0.4% dan 5.5% daripada setahun yang lalu, kedua-duanya selaras dengan jangkaan.
 Pasaran niaga hadapan saham melonjak selepas bacaan inflasi terkini untuk bulan April lebih rendah daripada yang dikhuatiri. Pasaran hadapan Purata Perindustrian Dow Jones memperoleh 63 mata, atau 0.2%, manakala niaga hadapan S&P 500 dan niaga hadapan Nasdaq-100 masing-masing melonjak lebih daripada 0.3%.
Airbnb dan Twilio masing-masing jatuh 13% dan 16%, disebabkan ramalan yang lemah. Pembuat kenderaan elektrik Rivian mencatatkan 6% pada kerugian yang lebih kecil daripada jangkaan. Musim pendapatan diteruskan hari Rabu dengan keputusan daripada Disney dan Robinhood.
Wall Street memantau kemas kini terkini mengenai siling hutang AS apabila kebimbangan meningkat bahawa kegagalan mencapai resolusi sebelum tarikh akhir 1 Jun. Presiden Joe Biden mengadakan pertemuan penting dengan pemimpin kongres.
Indeks US dolar menyusut sebanyak 0.25% kepada paras dagangan 101.165 selepas laporan CPI dikeluarkan.


GDP Suku Pertama Amerika Dikaji Semula Ke Paras lebih Tinggi 1.4%

Bacaan terakhir pertumbuhan ekonomi (GDP) Amerika Syarikat pada suku pertama adalah 1.4% dalam tempoh setahun berbanding bacaan sebelum ini 1.2% dan juga jangkaan 1.2%.
Terdapat kajian semula terhadap bacaan perbelanjaan penggunaan peribadi (Personal Consumption Expenditure, PCE) yang dinaikkan kepada 1.1% dari 0.6%, tetapi pertumbuhan pelaburan diturunkan pada tempoh sama.
Anggaran eksport bersih dikaji semula lebIh tinggi dan perbelanjaan kerajaan dianggar menurun kepada kadar lebih perlahan.
Jualan akhir keseluruhan dinaikkan kepada 2.6% dari 2.2%, manakala inventori menyumbang kemerosotan kepada GDP.
 Indeks harga GDP pada suku pertama dikaji semula kepada 1.9% berbanding 2.2% yang direkod sebelum ini, manakala indeks harga PCE naik 2.0% tidak berubah dari anggaran sebelum ini.
Data yang dikeluarkan sebentar tadi dijangka tidak banyak memberi kesan kepada Federal Reserve, khususnya dari segi pertumbuhan dengan perbelanjaan pengguna menunjukkan bacaan yang perlahan hanyalah sementara.
Bacaan yang lemah bagi kenaikan harga pula akan memberi sedikit kebimbangan terhadap trend inflasi.
Reaksi pasaran adalah terhad selepas data ini dikeluarkan dengan pasaran masih bergerak tenang kecuali pasangan matawang Aud/Usd dan Nzd/Usd yang melemah sebentar tadi.


Minyak Mentah Jatuh Di Sesi Asia Selepas Ujian ICBM Kali Ke-2 Pyongyang Bulan Ini

Harga minyak jatuh di sesi Asia hari Jumaat selepas Korea Utara mengenakan ujian peluru perpandu balistik (ICBM) jarak sederhana melepasi kepulauan Jepun di Hokkaido dan jatuh ke latuan pasifik walaupun US dan sekutunya telah menggesa PBB untuk mengenakan sekatan ekonomi, selain para pelabur juga akan melihat data mingguan terkini kiraan aktiviti galian minyak US hari ini.
Pasaran hadapan minyak West Texas Intermediate (WTI) bagi bulan Oktober di New York Mercantile Exchange jatuh 0.30% kepada $49.74 setong, manakala minyak brent di London Intercontinental Exchange pula susut 0.29% kepada $55.31 setakat jam 12.10 tengahhari.
Semalam minyak melonjak ke paras tertinggi tujuh minggu lalu, disokong oleh dua laporan awal minggu ini yang menunjukkan peningkatan terhadap permintaan minyak dunia, mengimbangi lebihan bekalan minyak sedia ada.
Minyak WTI mula didagang tinggi, naik semula melebih $50 setong untuk kali pertama dalam tempoh 5 minggu berikutan para pelabur terus optimis dengan laporan International Energy Agency (IEA) pada hari Rabu lalu yang menjangkakan kenaikan permintaan minyak dunia tahun ini, paling tinggi sejak tahun 2015.
 IEA mengeluarkan semula kajian mereka terhadap jangkaan permintaan minyak bagi tahun 2017, dengan kenaikan 100,000 tong sehari (bdp) kepada 1.6m bdp atau 1.7%. Padangan bullish pada permintaan minyak, menaikkan jangkaan bahawa lebihan minyak akan lebih stabil di bulan-bulan akan datang.
Laporan IEA dikeluarkan sehali selepas OPEC mengumumkan pengeluan bulan Ogos jatuh 79,000 tong sehari kepada 32.76 tong berikutan kejatuhan hasil daripada Venezuela, Iraq, the UAE and Saudi Arabia di samping kenaikan pengeluaran di Nigeria.
Pengeluaran OPEC yang jatuh melegakan sebahagian pelabur yang selama ini mempersoalkan komitment OPEC untuk menyelasaikan isu lebihan bekalan disebabkan oleh kadar patuh syarat yang jatuh sebelum ini.
Pada Mei yang lalu, ahli OPEC dan non-OPEC setuju untuk teruskan sekatan pengeluaran minyak kepada 1.8 juta tong sehari untuk sembilan bulan sehingga Mac 2018.


Data GDP Zon Eropah Sedikit Mengecewakan Bagi Suku Kedua Tahun 2019!

Keluaran Dalam Negara Kasar (GDP) bagi zon Eropah hanya mencatat pertumbuhan yang sedikit bagi suku tahun kedua 2019 berikutan impak daripada pertumbuhan global yang perlahan disebabkan konflik perang dagang dan ketidakpastian dalam isu Brexit. Selain itu, turut mempengaruhi GDP zon Eropah ialah kejatuhan dalam pertumbuhan GDP Jerman.
Berdasarkan data yang dikeluarkan oleh Jabatan Statistik Kesatuan Eropah, GDP kesatuan Eropah hanya bertumbuh sebanyak 0.2% bagi sukuan kedua berbanding sukuan sebelumnya yang mencatat pertumbuhan sebanyak 0.4%. Bagi kiraan tahunan, GDP EU bertumbuh sebanyak 1.1% bagi suku kedua, bacaan ini sejajar dengan jangkaan pakar ekonomi.
 2 faktor utama yang memberi kesan kepada pertumbuhan GDP ialah kejatuhan GDP Jerman sebanyak 0.1%. Dengan ini, negara ekonomi terbesar zon Eropah itu hanya mampu mencatat pertumbuhan sebanyak 0.4% bagi sukuan kedua berbanding sukuan pertama yang mencatat 0.9%. Turut mempengaruhi pertumbuhan GDP kesatuan Eropah ialah pertumbuhan global yang bertumbuh secara perlahan.
Disisi lain, pertumbuhan pekerjaan di Eropah telah bertumbuh secara perlahan kepada 0.2% pada sukuan kedua daripada 0.4% sukuan pertama. Pengeluaran industri zon eropah juga mencatat kejatuhan iaitu jatuh kepada 1.6% pada bulan Jun.
Menurut pengamatan pakar ekonomi, dua ekonomi besar zon Eropah (Jerman dan Perancis) menunjukkan ketidakpastian dari segi aspek pekerjaan berikutan pertumbuhan ekonomi yang perlahan dan impak perang dagang.


Tentera Revolusi Iran Pula Rampas Kapal Tangki Minyak Britain

Selepas beberapa siri insiden ketegangan yang berlaku di perairan Iran, dilaporkan pada Jumaat lalu pasukan tentera revolusi Iran, Revolutionary Guard telah bertindak menahan pula kapal tangki minyak milik Britain di perairan Teluk.
Menerusi laporan Reuters, pihak media menyatakan tindakan penahanan oleh Iran tersebut diambil atas arahan pihak berkuasa maritim daerah Hormozgan di Iran kerana tidak mematuhi peraturan maritim antarabangsa.
Revolutionary Guard menyatakan penahanan kapal tangki tersebut adalah disebabkan melanggar tiga peraturan penting iaitu menutup sistem lokasi global (GPS), melalui jalan keluar Selat Hormuz dan bukannya laluan masuk, serta tidak menghiraukan amaran yang diberikan.
Dilaporkan bahawa kapal tangki yang digelar Stena Impero milik Britain tersebut telah ditahan dan dibawa ke kawasan pantai sebelum diserahkan kepada pihak berkuasa.
 Sebuah lagi kapal tangki Britain, Mesdar turut ditahan namun telah dibebaskan semula dengan amaran diberikan oleh tentera revolusi Iran menerusi laporan di siaran televisyen.
Kerajaan British telah mengadakan mesyuarat tergempar untuk membincangkan isu hangat tersebut. Majlis Keselamatan White House turut menyedari laporan berkenaan penahanan tersebut.
Setiausaha Luar Britain, Jeremy Hunt memberikan komen berhubung kejadian tersebut dengan mengatakan Iran bakal berdepan akibat yang serius jika tidak bertindak membebaskan kapal tangki British yang ditahan itu.
Presiden Amerika Syarikat Donald Trump, turut mengulas berkaitan insiden tersebut. Beliau dilaporkan telah mengumumkan akan bekerjasama bersama kerajaan British untuk menyelesaikan masalah kapal tangki tersebut. Dalam komen beliau turut menyatakan Iran sedang berdepan masalah yang besar.
Implikasi jelas terhadap pasaran berikutan insiden tersebut adalah kesan terhadap pasaran minyak terutamanya. Harga minyak kembali meningkat berikutan ketegangan melibatkan Amerika Syarikat, Britain dan Iran. Matawang safe-haven seperti Yen dan Swiss franc bakal mendapat permintaan di atas risiko geopolitik yang berpotensi mempengaruhi sentimen pasaran.


Analisis GOLD – Positif Buat Emas, Harga Tembus Semula Paras $1,800

Kembali menceriakan para pelabur emas apabila logam kuning berharga itu pamerkan lonjakan semula pada penutupan dagangan minggu lalu.
Dengan penyusutan ketara nilai US dolar dalam pasaran telah mendorong harga emas meningkat lebih tinggi semula.
Situasi ini dipengaruhi oleh reaksi pasaran terhadap komen bernada dovish oleh Pengerusi Federal Reserve (Fed) Jerome Powell berkenaan petunjuk dasar monetari pada acara tahunan persidangan Jackson Hole penghujung minggu lalu.
Pada carta harga XAU/USD yang mengukur nilai emas berbanding US dolar telah menyaksikan harga melonjak semula di atas paras 1800.00.
Pada mulanya, dagangan menuju ke penghujung minggu lalu menunjukkan penurunan harga di bawah paras 1800.00 membawa keresahan kepada pelabur untuk isyarat pergerakan bearish tersebut.
Namun, kenyataan dovish Powell telah mencetuskan lonjakan semula dan dijangkakan untuk harga emas meningkat lebih tinggi pada minggu ini selepas pergerakan semula harga di atas paras sokongan Moving Average 50 (MA50) pada rangka masa 1 jam di carta XAU/USD sebagai isyarat bullish.
Mencapai paras ketinggian terbaru sekitar 1823.00, kenaikan tersebut telah berjaya mengatasi rintangan sebelumnya pada zon 1810.00.
 Kini zon rintangan 1830.00 akan menjadi sasaran untuk diuji bagi kenaikan yang bakal diteruskan di awal minggu ini.
Seterusnya, harga emas dijangka untuk meningkat lebih tinggi menuju kembali ke zon tumpuan 1850.00 selepas harga menjunam di bawah zon ini pada dagangan Jun lalu.
Untuk situasi penurunan harga pula, zon 1800.00 dilihat sebagai paras sokongan harga semula yang diharapkan untuk membendung kejatuhan lebih parah harga emas.
Sebaliknya jika harga terus menjunam di bawah zon tersebut, paras-paras tumpuan sebelum ini seperti pada 1765.00 dan 1745.00 akan menjadi zon tarikan harga dan perlu diberi perhatian pelabur.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Kurang Memuaskan Namun US Dollar Tidak Berganjak Banyak!

Matawang US Dollar dilihat tidak mengalami perubahan yang drastik melawan matawang utama lain walaupun dengan data sektor perumahan Amerika Syarikat yang kurang baik.
Dilihat para pelabur lebih menantikan kenyataan daripada Federal Reserve dan Bank of Japan.
EUR/USD berada di paras 1.1178.
Jabatan Perdagangan memberitahu permulaan perumahan turun 5.8% iaitu kepada 1.142 juta unit berbanding Julai dengan sebanyak 1.212 juta unit.
 Sementara itu jumlah permit bangunan yang dikeluarkan menurun sebanyak 0.4% kepada 1.138 juta unit daripada 1.144 juta unit.
Pelabur dilihat berhati-hati dengan US Dollar menanti mesyuarat dasar kewangan Fed dan ketidakpastian dengan status interest rate.
GBP/USD turun ke paras 1.2964, terendah sejak 16 Ogos. USD/JPY didagangkan pada paras 101.85 manakala USD/CH turun 0.10%.
Matawang yang berkaitan dengan minyak mentah menghadapi masalah apabila Menteri minyak Venezuela memberitahu lebihan minyak dunia adalah sebanyak 10%.


Harga Emas Jatuh Dalam Pasaran Asia Selepas Mencatat Peningkatan.

Harga emas jatuh dalam pasaran Asia pada hari Selasa walaupun dengan ketidakpastian politik di Timur Tengah. Hal ini disebabkan pengukuhan matawang U.S dolar.
Pasaran hadapan emas bagi bulan Disember di Comex NYMEX menyusut sebanyak 0.14% kepada $1,279.75 per auns setakat jam 11.15 pagi.
Indeks U.S dolar yang mengukur kekuatan greenback berbanding enam matawang lain mengukuh sediki pada awal pembukaan pasaran Asia selepas mencatat penyusutan semalaman pada bacaan 94.65 iaitu sebanyak 0.03% setakat jam 11.15 pagi.
 Semalaman. harga emas didagangkan tinggi berikutan ketidakpastian politik di Timur Tengah telah mendorong peningkatan permintaan terhadap safe haven.
Harga emas mula meningkat apabila pelabur beralih kepada pelaburan logam berharga berikutan ketidakpastian politik di Timur Tengah apabila Putera Mahkota Mohammed bin Salman, Arab Saudi menangkap beberapa orang berprofil tinggi dibawah akta anti-rasuah.
Selain itu turut mendorong peningkatan harga emas ialah penyusutan U.S dolar. Hal ini kerana, laporan yang menyatakan bahawa presiden New York Federal Reserve William Dudley yang menyatakan bahawa beliau akan bersara lebih awal.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Pergerakan Semasa Pasaran Global Setakat Petang Ini

Matawang Gbp didagang lemah dalam sesi Asia pada Isnin yang terkesan daripada serangan London hujung minggu lepas yang mengorbankan 7 orang pejalan kaki di ‘London Bridge‘. Negara-negara Arab termasuk Arab Saudi, Mesir, dan Bahrain memutuskan hubungan diplomatik dengan Qatar yang didakwa menyokong keganasan.
Gbp/Usd ketika ini didagang di sekitar 2.2872, susut 0.14%. Indeks US dolar yang mengukur kekuatan matawang greenback berbanding enam matawang utama yang lain, naik 0.13% kepada 96.66, manakala Usd/Jpy naik 0.08% kepada 110.48 pada masa artikel ini ditulis.
Data PMI Caixin sektor perkhidmatan China pula mengukuh kepada 52.8 berbanding 51.4 sebelum ini. Aud/Usd mendapat sedikit sokongan daripada data ini dengan  mengukuh 0.36% dan ketika ini didagang di sekitar 0.7469.
Minggu lalu, US dolar jatuh ke paras terendah tujuh bulan berbanding enam matawang utama yang lain pada Jumaat selepas data pekerjaan NFP yang mengecewakan menambah ketidaktentuan terhadap prospek kenaikan kadar Jun.
 Walaubagaimanapun, ramai penganalisis berpendapat, data yang mengecewakan ini tidak akan menghentikan The Fed daripada menaikkan kadar dalam mesyuarat mereka minggu depan.
Kini pasaran melihat potensi kenaikan kadar pada Jun berada di sekitar 88%, jatuh sedikit daripada 89% sebelum laporan pekerjaan NFP diumumkan.
Peristiwa-peristiwa yang berlaku di Eropah dijangka akan mendominasi pasaran minggu ini dengan mesyuarat ECB pada Khamis dan juga pilihanraya umum UK pada hari sama. Selain itu, data perdagangan China juga akan diperhatikan secara teliti selain data ISM sektor perkhidmatan US malam ini.
Di US, pasaran akan memberi perhatian kepada bekas pengarah FBI James Comey yang akan memberi keterangan kepada Kongres pada Khamis. Hal ini pula mampu menambah kesukaran kepada pentadbiran Trump dan menekan US dolar.


Data Inflasi UK Jadi Duri Dalam Daging, Kebangkitan GBP/USD Terbantut

Mencuri perhatian pelabur pada dagangan Rabu semalam, mata wang Pound terus dihentam kuat selepas terbitan data inflasi UK yang meningkat lebih tinggi mengatasi angka jangkaan.
Kadar inflasi UK telah meningkat ke paras tertinggi terbaru sejak 1982 sebanyak 10.1% untuk bacaan Julai, dengan jangkaan untuk Bank of England (BOE) bakal menaikkan kadar faedah sebanyak setengah mata asas pada mesyuarat seterusnya pada September.
Sekiranya jangkaan tersebut berlaku, ia bakal menjadikan kenaikan kadar ketujuh berturut-turut dan membuatkan kos pinjaman ke tahap tertinggi sejak 2008, namun laporan pekerjaan terkini sudah menunjukkan tanda-tanda bahawa pasaran buruh mulai ‘sejuk’.
Sementara mata wang US dolar pula dipengaruhi oleh tumpuan terhadap jangkaan Federal Reserve (Fed) untuk memperlahankan kenaikan kadar faedah pada mesyuarat September selepas laporan minit mesyuarat FOMC yang diterbitkan di awal pagi tadi diteliti oleh pelabur.
Sebelum itu, data jualan runcit Amerika Syarikat (AS) menjadi tumpuan terlebih dahulu di sesi New York yang menyokong pengukuhan US dolar pada awalnya sebelum raja mata wang itu mula pamerkan reaksi pergerakan suram selepas terbitan laporan minit FOMC.

Pergerakan harga pada carta pasangan mata wang GBP/USD juga dilihat menyambung semula penyusutan harga yang gagal untuk kekal berada di atas paras 1.210000 dan menunjukkan isyarat untuk meneruskan trend bearish semula selepas penurunan di bawah paras halangan Moving Average 50 (MA50) pada rangka masa 1 jam di carta tersebut.
 Jika diperhatikan, harga dilihat menunjukkan lonjakan pada Selasa lalu dari zon support 1.20000, namun selepas terbitan data inflasi UK pada Rabu semalam, harga kembali menyusut selepas mencapai paras ketinggian 1.21400 dengan penurunan harian sekitar 110 pips dicatatkan.
Harga membuat penurunan menuju semula ke zon 1.20000, namun dilihat terdapat lantunan pada penutup dagangan sesi New York semalam ekoran reaksi harga terhadap minit FOMC.
Dengan corak harga yang dipaparkan, penurunan lebih rendah bakal dijangkakan untuk harga menyusut di bawah zon sokongan 1.20000 dengan sasaran untuk menuju pula ke paras sekitar 1.19400 atau lebih rendah lagi pada 1.18800 untuk catatkan paras terendah terbaru 4 minggu.
Sebaliknya jika berlaku perubahan arah harga yang menaik semula, melepasi paras halangan MA50 akan mendorong harga menguji semula rintangan pada 1.21000 sebelum pelabur menilai petunjuk untuk perubahan trend tersebut.
Kenaikan harga yang diteruskan dilihat akan menuju pula ke zon 1.22000 sebelum sasaran lebih tinggi jika harga mengekalkan pergerakan trend bullish adalah pada ketinggian 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Emas Masih Bergerak Di Bawah 1300.00, Sentimen Pasaran Semakin Kukuh

Citarasa kepada risiko (risk-appetite) kekal kukuh selepas pilihanraya  Presiden Perancis. Walaupun pergerakan emas masih bercampur-campur sementara menunggu arah pergerakan pasaran bon telah menyebabkan pergerakan pasaran matawang juga tidak menentu.
Harga emas didagang dalam keadaan ‘ranging‘ di bawah 1230.00 pada lewat sesi dagangan US Jumaat lepas di mana data pekerjaan gagal memberikan arah pergerakan yang kukuh kepada emas. Minggu lalu emas secara keseluruhan susut 3.0% yang merupakan kejatuhan terbanyak sejak enam bulan lepas.
Kemenagan Macron pada Ahad dengan selesan mengalahkan Le Pen telah melonjakkan sentimen semasa yang menekan komoditi emas ke bawah.
 Selepas pembukaan pagi tadi meletakkan harga emas merudum ke paras terendah 7 minggu lalu di bawah 1225.00, kini harga didagang semula di atas 1230.00.
Eur/Usd masih gagal meneruskan kenaikan selepas gagal berada di sekitar 1.1000. Namun, hasil bon juga merosot sedikit yang memberi sokongan kepada emas.
Hasil bon global bergerak tinggi menjelang pembukaan pasaran New York hari ini di mana pasaran ekuiti mengekalkan pengukuhan. Tren dalam pasaran bon global dalam jangka pendek akan terus mendatar dengan kenaikan kukuh dalam hasil akan membentuk tekanan penjualan kepada emas. Tekanan penjualan ke atas selamat ini masih lagi kurang ketika ini.
Dalam pasaran minyak mentah dunia, minyak WTI dan Brent mendapat sokongan selepas jatuh dari paras tertinggi hari ini apabila terdapat laporan bahawa OPEC dan bukan OPEC sedang mempertimbangkan pelanjutan pemotongan bekalan sehingga sembilan bulan atau lebih.


USD Nak Naik Ke Turun?

Pergerakan raja matawang US dolar terbatas pada sesi Eropah dengan mencatatkan kenaikan sederhana di tengah kewaspadaan pasaran menjelang acara penting pada hari Jumaat nanti.
Berita mengenai Pentadbiran Makanan dan Ubat-ubatan AS (FDA) yang memberi kelulusan penuh pada vaksin Covid-19 Pfizer-BioNTech, terus menyokong sentimen pasaran untuk kekal positif.
Kelulusan penuh ini diharap akan menambah keyakinan orang ramai untuk divaksinasi kerana ia memenuhi standard keselamatan, keberkesanan dan kualiti pembuatan yang tinggi, sekali gus meningkatkan kadar vaksinasi di negara itu.
Ketidakpastian mengenai bila Federal Reserve (Fed) akan mengurangkan rangsangannya masih lagi menguasai sentimen pada matawang US dolar, menyebabkan pelabur lebih berhati-hati sementara menantikan simposium Jackson Hole untuk mendapatkan petunjuk mengenainya.
 Indeks dolar yang mengukur kekuatan dolar greenback berbanding sekumpulan matawang utama didagangkan stabil pada 93.04.
Sementara itu, momentum kenaikan matawang pound dilihat sedikit goyah pada awal sesi Eropah, tetapi ia masih mengekalkan kebanyakan keuntungan yang diraihnya berbanding US dolar pada minggu ini setelah melonjak hampir 1%.
Dagangan euro pula sedikit susut selari dengan pergerakan US dolar, dengan didagangkan di sekitar harga 1.1722 pada sesi Eropah.
Matawang komoditi masih mengekalkan keuntungan dengan terus didagangkan lebih tinggi pada sesi Eropah. Dolar Kanada mendapat manfaat daripada kenaikan semula harga minyak mentah dunia.


Matawang Bersifat Safe-Haven Mendapat Permintaan Ekoran Pertikaian Perdagangan Berlanjutan.

Matawang safe-haven Yen menguat sedikit dan Yuan serta Dolar Australia didagangkan rendah selepas peningkatan terkini dalam perang perdagangan antara Amerika Syarikat dan China.
Dua ekonomi terbesar di dunia itu masih dalam keadaan buntu semasa rundingan perdagangan pada Ahad. Terdahulu, Amerika Syarikat menaikkan tarif bernilai $ 200 bilion barangan China pada Jumaat dan China telah berikrar untuk membalas tetapi tidak memberikan butiran yang lebih lanjut.
 Dolar Australia yang sensitif terhadap perubahan sentimen dalam pasaran menunjukkan penurunan ekoran sentimen pasaran yang masih berisiko.
Sementara itu, matawang AS Dolar pula mencecah paras 4 minggu tertinggi berbanding Yuan dalam suasana pasaran yang kurang baik dengan disokong oleh kadar inflasi tahunan Amerika Syarikat yang meningkat daripada bacaan bulan sebelumnya.
Menjelang pasaran Eropah dan New York hari ini, tiada data ekonomi utama yang akan dikeluarkan dalam kalendar ekonomi namun berhati-hati kepada risiko matawang Pound Sterling yang mungkin menjadi mangsa penjualan menjelang pilihanraya Parlimen Eropah dalam sembilan hari. Jumlah pengundian yang buruk bakal memberi tekanan kepada Perdana Menteri Theresa May untuk menyempurnakan perjanjian Brexitnya.


Pertumbuhan Ekonomi AS 3.2%, Tuntutan Pengangguran Bertambah

Ekonomi Amerika Syarikat berkembang pada kadar terpantas dalam tempoh lebih daripada dua tahun pada suku ketiga yang disokong oleh pengukuhan perbelanjaan perniagaan.
Pertumbuhan ekonomi GDP berkembang 3.2% secara tahunan pada suku ketiga berbanding bacaan awal 3.3%.
Ini juga adalah kali pertama ekonomi mencatat pertumbuhan lebih daripada 3% sejak tahun 2014. Dalam bacaan lain, pendapatan dalam negara kasar (GDI) meningkat 2.0% pada suku ketiga di mana bacaan sebelum ini mencatat 2.5%.
Data Tuntutan Pengangguran
 Jabatan Buruh AS melaporkan jumlah tuntutan faedah/insurans pengangguran (Jobless claims) pada minggu lepas bertambah jika dibandingkan dengan minggu sebelum itu.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 15 Disember bertambah sebanyak 20,000 kepada 245,000.
Penganalisis menjangkakan jumlah tuntutan faedah/insurans pengangguran meningkat sebanyak 232,000.
Minggu lalu juga adalah minggu ke-146 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.


EUR/USD Melonjak Uji Ketinggian Dicapai Minggu Lepas

Pergerakan pasaran di awal minggu masih dilihat bercampur-campur membuatkan pelabur kekal berhati-hati menjelang laporan data pekerjaan NFP Amerika Syarikat (AS) yang akan menjadi tumpuan di penghujung minggu.
Namun sebelum itu, pasaran akan tertumpu dahulu kepada laporan dasar monetari oleh Pengerusi Federal Reserve (Fed) Jerome Powell di hadapan Kongres AS pada Selasa dan Rabu.
Penganalisis menjangkakan keterangan Powell akan menjadi kunci penting yang akan menjadi petunjuk bagi jumlah kenaikan kadar faedah selepas ini.
US dolar masih didagangkan lemah pada awal minggu menyaksikan mata wang Euro meningkat lebih tinggi di sesi New York semalam.
Peningkatan hasil bon zon Eropah serta komen hawkish oleh pegawai ECB antara yang menjadi faktor menyokong peningkatan nilai Euro di awal minggu ini.

Meneliti carta harga pasangan mata wang EUR/USD di awal minggu semalam, corak kenaikan telah berjaya dipaparkan dengan harga sekali lagi menguji ketinggian yang dicapai minggu lali sekitar 1.06900.
Namun situasi berulang, kenaikan harga dilihat masih lagi gagal untuk menembusi zon rintangan 1.07000.
 Harga mula berundur turut sedikit pada penutupan sesi New York dan menyambung dagangan di sesi Asia pagi ini (Selasa), harga masih berlegar perlahan di bawah zon 1.07000 tersebut.
Pergerakan harga yang masih kekal di atas paras sokongan Moving Average 50 (MA50) pada rangka masa 1 jam di carta EUR/USD memberi gambaran kenaikan berkemungkinan akan diteruskan lagi.
Sekiranya rintangan 1.07000 berjaya ditembusi minggu ini, harga bakal meneruskan kenaikan menuju ke sasaran berikutnya pada ketinggian 1.08000.
Namun jika harga tetap gagal tembusi 1.07000, penurunan harga boleh berlaku semula dengan faktor pengukuhan US dolar yang mungkin tercetus.
Paras awal bakal diuji dilihat pada 1.06000 sebelum penurunan yang dilanjutkan boleh mencecah hingga zon support yang berada pada 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Zon $1.3200 Masih Jadi Tembok Sekat GBP/USD Teruskan Kenaikan

Pergerakan harga pada carta pasangan mata wang GBP/USD masih lagi tercari-cari arah yang lebih jelas selepas memaparkan corak kenaikan harga pada awal minggu lalu.
Pengukuhan Pound sedikit suram walaupun Bank of England (BOE) meningkatkan kadar faedah pada mesyuarat polisi minggu lalu seperti situasi yang berlaku pada US dolar sebelumnya.
Pelabur akan memberi tumpuan pula terhadap laporan data inflasi UK dan juga data PMI pembuatan dan perkhidmatan UK pada minggu ini bagi menentukan arah pergerakan harga selanjutnya buat Pound.

Pada kenaikan yang dipaparkan pada penghujung minggu, harga masih lagi terhalang pada zon rintangan 1.32000 setelah beberapa kali mengujinya.
Namun begitu, penganalisis masih melihat kecenderungan untuk harga menyambung kenaikan lebih tinggi dimana masih disokong oleh paras sokongan Mvoing Average 50 (MA50) pada rangka masa 1 jam sebagai isyarat bullish.
 Sekiranya kenaikan harga berjaya melonjak tembusi zon 1.32000 tersebut, kenaikan lebih tinggi akan dijangkakan untuk menuju ke paras 1.33000 menguji pula zon SBR (support become resistance) tersebut.
Sebaliknya jika zon 1.32000 kekal menjadi penghalang untuk kenaikan harga, penurunan harga boleh berlaku semula untuk susut ke paras sokongan awal sekitar 1.31000.
Kemudiannya penurunan yang diteruskan dilihat akan kembali semula ke zon support 1.30000 yang telah dicecah harga pada dagangan pembukaan awal minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Reaksi USD Selepas Keputusan Fed?

Reaksi US dolar susulan mesyuarat polisi FOMC tampaknya tidak seperti yang dijangkakan apabila raja mata wang itu mencatatkan penyusutan sebaik sahaja pengumuman dibuat.
Menepati ramalan secara meluas, Federal Reserve (Fed) meningkatkan kadar faedah sebanyak 75 mata asas kepada 1.75%.
Lonjakan inflasi Amerika Syarikat pada bulan Mei turut mengejutkan Fed yang terdahulu hanya memberi indikasi untuk kenaikan sebanyak 50 mata asas sahaja, memaksa bank pusat itu mengambil langkah drastik yang tidak dijangkakan ini.
Bagaimanapun, pada sesi Asia raja mata wang itu kembali stabil dengan indeks dolar didagangkan sedikit meningkat 105.00 berbanding sekumpulan mata wang utama.
 Tindak balas yang dipamerkan US dolar mungkin disebabkan oleh unjuran menyuramkan bank pusat terhadap ekonomi Amerika Syarikat, sementara kadar pengangguran dan inflasi pula meningkat yang memberi tanda-tanda kemelesetan.
Meskipun begitu, Fed terus hawkish dengan mengatakan ia komited untuk meningkatkan kadar lebih besar bagi mengurangkan tekanan inflasi.
Penyusutan ini mungkin juga berpunca daripada pelabur yang mengambil keuntungan setelah meningkat tinggi sejak awal minggu susulan jangkaan kenaikan lebih agresif dari Fed.
Sementara itu, mata wang euro kekal didagangkan suram selepas Bank Pusat Eropah (ECB) mengumumkan skim baharu untuk meredakan kebimbangan terhadap krisis hutang di negara-negara yang berhutang apabila ia menaikkan kadar faedah pada bulan hadapan.
Pound pula sedikit meningkat susulan kemerosotan US dolar, dengan tumpuan pasaran kini terarah kepada mesyuarat polisi Bank Pusat England (BOE) pada hari ini.


Data Perdagangan di Kanada Positif, Loonie Mengukuh Berbanding Greenback!

Dollar Kanda didagang lebih kukuh berbanding US Dollar pada Selasa apabila data domestik menunjukkan lebihan dagangan bagi bulan ketiga berturut-turut pada bulan Januari.
Dollar Kanada dinilai pada C$1.3416 berbanding matawang Greenback atau sebanyak 74.55 sen.
Menurut ahli strategi matawang di Scotiabank, Eric Theoret, keputusan Fed dalam menaikkan kadar akan menjadi lebih jelas selepas data pekerjaan dikeluarkan minggu ini.
 Pelabur akan meneliti pertumbuhan pekerjaan AS termasuk data gaji swasta dan NFP yang akan mengukuhkan pandangan pasaran terhadap prospek kenaikan kadar yang bakal diumumkan oleh Fed dalam mesyuarat penting minggu depan.
Data pekerjaan Kanada juga dilapor akan dikeluarkan pada Jumaat walaupun Bank of Canada secara umumnya akan mengekalkan dasar monetari walaupun kebanyakan data dikeluarkan positif sejak kebelakangan ini.
Memetik kenyataan Paul Ferley, Penolong Ketua Ekonomi di Royal Bank of Canada, kebimbangan Kanada sekarang ialah prospek perlindungan perdagangan di Amerika Syarikat.
Hal ini kerana, Kanada menghantar kira-kira 75 peratus daripada eksportnya ke Amerika Syarikat dan boleh mengalami kesan yang teruk jika Amerika Syarikat melaksanakan cukai sempadan seperti yang dicadangkan dalam rundingan semula perjanjian NAFTA nanti.


Pound Kembali Pulih Selepas EU Menangguhkan Sedikit Masa Brexit, Manakala Euro Menjunam Selepas Data Perkilangan Jerman

Yen bermula hambar pada Asia hari ini selepas data inflasi dikeluarkan. Inflasi pengguna teras tahunan di Jepun menurun ke 0.7% pada Februari 2019 selepas kenaikan 0.8% pada Januari dan di bawah jangkaan sebanyak 0.8%. Angka tersebut berada di bawah sasaran 2% oleh Bank of Japan (BoJ).
Juga dari Jepun tidak lama selepas itu, indeks pengeluaran PMI Jepun kekal pada 48.9 untuk bulan Mac 2019, di bawah jangkaan pasaran 49.2. Ini merupakan angka terendah dalam 33 bulan atas faktor penurunan dalam pesanan baru.
 Kemeriahan pasaran Eropah hari ini dihiasi oleh indeks perkilangan PMI di Jerman yang turun lebih jauh kepada 44.7 mata berbanding 48.0 jangkaan dan 47.6 sebelum ini. Ini merupakan penguncupan terbesar dalam sektor perkilangan sekaligus mengheret Euro ke paras terendah dagangan hari ini.
Sementara itu, Pound Sterling kembali pulih selepas ketua-ketua Kesatuan Eropah bersetuju untuk memberi penangguhan kepada tarikh Brexit sehingga 12 April.
Tumpuan pasaran pada sesi New York malam ini akan beralih kepada data ekonomi Kanada khususnya kepada indeks harga pengguna yang mengukur kadar inflasi yang dijangka meningkat menurut tinjauan IVEY PMI.


Hasil Keluaran Industri UK Catat Pertumbuhan Tertinggi Pada September

Berdasarkan laporan data pada hari Jumaat, hasil pengeluaran industri UK mencatat pertumbuhan tertinggi pada bulan September pada tahun ini dan defisit perdagangan yang semakin baik.
Walaupun mencatat pertumbuhan yang bagus, namum terdapat kejatuhan dalam sektor pembinaan. Secara keseluruhan angka laporan tersebut berkemungkinan akan memberi impak tidak baik terhadap keputusan kenaikan kadar faedah baru-baru ini.
Berdasarkan laporan Jabatan Perangkaan UK (ONS), data tersebut tidak mempengaruhi pertumbuhan ekkonomi UK yang bertumbuh sebanyak 0.4% pada suku tahun ketiga.
Hasil pengeluaran industri dan pembuatan meningkat sebanyak 0.7% pada bulan September. Pertumbuhan ini merupakan pertumbuhan terpantas sejak Disember tahun lepas dan mengatasi jangkaan penganalisis yang mensasarkan peningkatan 0.3% bagi kedua-dua sektor.
 Kelauran industri termasuk pembuatan merangkumi 14% pengeluaran ekonomi UK.
Berdasarkan kaji selidik perniagaan sektor swasta minggu lepas, sektor pembuatan UK meningkat pada bulan Oktober namun dihimpit dengan peningkatan inflasi.
Defisit perdagangan barangan UK berkurangan daripada 12.350 billion pound kepada 11.253 billion pada bulan September. Penganalisis menjangkakan defisit perdagangan barangan akan bertambah keapda 12.8 billion pound.
Walaupun data ini positif, namun ia belum cukup untuk menjana pertumbuhan ekonomi UK.
Pada ketika ini terdapat tanda-tanda kecil bahawa eksport UK akan meningkat berikutan kelemahan matawang pound.


Mesyuarat FOMC Menjelma, USD Apa Khabar?

US dolar susut selepas data terbaru menunjukkan pembukaan pekerjaan Amerika Syarikat (JOLTS) merosot pada bulan Mac, ketika pasaran kini menantikan mesyuarat polisi FOMC.
Terbaru, Jabatan Statistik Buruh melaporkan pembukaan pekerjaan menurun buat bulan ketiga berturut-turut dan pemberhentian kerja pula meningkat ke paras tertinggi lebih 2 tahun.
Ia secara tidak langsung menunjukkan tanda-tanda bahawa pasaran buruh yang sebelum ini kukuh, mula mereda susulan kadar faedah yang tinggi telah memberi impak.
Data itu datang ketika pasaran cuba menilai sama ada Federal Reserve (Fed) akan memberi petunjuk untuk menghentikan kenaikan kadar faedahnya pada mesyuarat pada awal pagi Khamis nanti.
Rentetan daripada itu, mata wang gergasi US dolar mencatat penyusutan berbanding kebanyakan pesaing utamanya, dengan indeks dolar didagangkan pada sekitar harga 101.80.
 Sementara itu, mata wang euro pula kembali pulih untuk meningkat semula di atas paras harga 1.1000 susulan kejatuhan yang dicatatkan selepas data inflasi diterbitkan pada sesi Eropah.
Pelabur kini berbelah bahagi sama ada Bank Pusat Eropah (ECB) akan menaikkan kadar faedah sebanyak 50 mata atau 25 mata asas pada mesyuarat polisi hari Khamis.
Meneliti dagangan mata wang Asia, kenaikan dolar Aussie didagangkan sedikit berubah setelah mengurangkan sebahagian keuntungannya yang diraih ekoran keputusan mengejut bank pusat Australia (RBA).
RBA tanpa dijangka meningkatkan kadar faedah sebanyak 25 mata asas kepada 3.85% pada Selasa, meleset daripada jangkaan bahawa bank pusat itu akan mengekalkannya tidak berubah.
Tumpuan pelabur seterusnya terarah kepada terbitan data pekerjaan ADP AS sektor swasta yang bakal dijadikan petunjuk laporan NFP akan datang, dengan keputusan mesyuarat polisi FOMC turut menjadi perhatian.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Penetapan Dasar Bank of Canada Akan Menjadi Tumpuan Pasaran Sesi New York

Walaupun sesi pasaran kewangan hari ini bergerak agak mendatar tetapi pasaran forex menyaksikan permintaan para pelabur dalam aset yang berisiko tinggi atas faktor suasana yang positif selepas perbincangan perdagangan antara Amerika Syarikat dan China dijangka mencapai perjanjian yang baik. Matawang komoditi, AUD terutamanya meningkat pada dagangan Eropah atas faktor prospek perbincangan perdagangan ini.
 Beralih kepada perkembangan drama Brexit pula, peluang untuk perjanjian Brexit Theresa May dilihat tipis untuk mendapat kelulusan daripada Parlimen dimana undian peringkat Parlimen dijadualkan akan berlangsung pada 15 Januari depan. Impak daripada ini, masa depan Britain dilihat masih tidak menentu sekaligus meningkatkan risiko untuk Britain keluar dengan cara ‘hard-Brexit‘ pada 29 Mac ini.
Menjelang pembukaan sesi New York malam ini, tumpuan pelabur akan beralih kepada bank-bank pusat utama dengan Bank of Canada (BoC) akan mengumumkan keputusan kadar faedahnya manakala Federal Reserve akan mengeluarkan minit mesyuarat FOMC pada awal pagi Khamis. BoC dijangka akan mengekalkan kadar faedahnya pada kadar 1.75% seperti sebelumnya namun pelabur akan memberi perhatian terhadap unjuran ke hadapan yang akan disampaikan oleh bank pusat Canada.


Ini Jangkaan Kenapa GBP/USD Bakal Menjunam

Dagangan Pound Sterling pada minggu ini dijangka bergelora dengan beberapa data ekonomi utama yang menjadi perhatian para pelabur.
Laporan data pekerjaan UK bakal diterbitkan pada Selasa awal sesi Eropah bermula. Pelabur bakal berhati-hati menjangkakan penyusutan buat matawang Britain ekoran penularan wabak pandemik yang masih memberi kesan terhadap sektor buruh.
Sementara pada Rabu, bacaan awal pertumbuhan GDP UK untuk suku kedua diramalkan menjunam sehingga -20.5%, penurunan terbesar dengan catatan dua digit pada angka bacaan.
Turut memberi tekanan apabila kebimbangan geombang penularan pandemik di UK telah mencetuskan arahan perintah berkurung di ibu kota London berkemungkinan dilaksanakan sepenuhnya pada bulan hadapan.
Pergerakan harga pada carta pasangan matawang GBP/USD turut menunjukkan penurunan nilai Pound berbanding US dolar pada penghujung minggu lalu.
Dan pergerakan harga juga lebih dipacu oleh kesan perubahan nilai bagi matawang US dolar yang dipengaruhi oleh reaksi para pelabur.
Harga yang bergerak membuat kenaikan menguji zon resistance di bawah paras 1.32000 kemudiannya kembali turun semula sehingga dagangan penghujung minggu lalu berakhir.
Harga turut bergerak turun lebih rendah di bawah paras sokongan Moving Average 50 (MA50) pada rangka masa 1 jam pergerakan harga yang menunjukkan trend penurunan bakal bermula.
 Pergerakan harga perlahan pada awal dagangan minggu ini pada carta GBP/USD, namun masih berada di bawah paras MA50.
Harga berkemungkinan meneruskan penurunan dan kembali menguji zon RBS (resistance become support) di sekitar paras 1.30000.
Penurunan lebih rendah pula bakal menuju zon RBS seterusnya dalam julat harga sekitar 1.29000-1.28500.
Namun jika harga kembali melonjak semula melepasi halangan dinamik MA50, zon resistance di bawah paras 1.32000 akan kembali diuji.
Kenaikan melepasi paras tersebut bakal mencatatkan paras ketinggian terbaru harga sejak awal Januari lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sektor Perkilangan Zon-Eropah Capai Paras Tertinggi Sejak 2011

Industri-industri dalam rantau zon eropah mengalami tingkat produktiviti tertinggi pada bulan September sejak 2011, dan dijangka prestasi positif akan terus berlanjutan sehingga bulan Oktober dengan pertumbuhan tempahan baru di dalam industri perkilangan.
Permintaan dan aktiviti firma menujukkan peningkatan walaupun firma-firma meningkatkan harga mereka pada kadar terpantas dalam tempoh 5 bulan berikutan dasar polisi oleh bank pusat Eropah yang dijangka akan mengurangkan pembelian aset.
Indeks sektor pembuatan (Manufacturing Purchasing Managers’ Index, PMI) menunjukkan perningkatan kepada 58.1 pada bulan 9 berbanding bulan ogos pada 57.4, walaupun tersasar sedikit daripada bacaan jangkaan 58.2 tetapi bacaan bulan 9 merupakan bacaan tertinggi sejak Februari 2011.
 Indeks output (pengeluaran) meningkat kepada 59.2 dari 58.3, menujukkan bacaan tertinggi sejak April 2011. ” Lonjakan sektor pembuatan zon-eropah semakin meningkat pada bulan September. Tambahan pula, pemulihan ekonomi yang semakin positif berikutan peningkatan permintaan dalam zon eropah. Secara tidak langsung telah meningkatkan pertumbuhan ekonomi secara menyeluruh.” kata Chris Williamson, penganalisis ekonomi IHS Markit.
Lonjakan dalam komponen tempahan telah mendorong industri pembuatan untuk mengambil lebih banyak staf pada kadar yang lebih tinggi sejak 20 tahun lalu.
Bulan Oktober dijangka merupakan bulan yang sibuk buat kilang-kilang kerana Sub-Indeks mengukur tempahan baru meningkat kepada 58.5 dari 58.3.
Inflasi zon eropah jatuh sedikit daripada jangkaan pada bulan September. Berdasarkan data rasmi yang dikeluarkan Eurostat pada hari Khamis. menyatakan pertumbuhan harga kekal lemah dan menyokong tindakan ECB untuk mengurangkan pembelian aset.


Sentimen Terkini Pasaran Forex Pada Awal Sesi Asia : Tumpuan Kepada Jackson Hole

US dollar kekal di paras tertinggi dalam sesi dagangan hari Jumaat selepas berakhirnya rundingan pegawai AS-China dalam isu perdagangan dengan tiada sebarang keputusan penting dibuat.
Rundingan antara kuasa besar dunia itu berakhir selepas tariff baru $16 billion dikenakan terhadap China. China tidak hanya berdiam diri dan mengenakan tariff pada jumlah yang sama terhadap produk import dari Amerika Syarikat.
Sebagai salah satu daripada matawang safe-haven, US dollar mendapat manfaat daripada ketegangan perdagangan antara dua negara tersebut yang berlanjutan sejak beberapa bulan lepas.
 Indeks US dollar yang mengukur kekuatan matawang greenback berbanding enam matawang yang lain setakat ini membuat penurunan sebanyak 0.03% setakat pada pukul 10.01 pagi.
Major pair seperti EUR/USD setakat ini didagang hampir tidak berubah dengan hanya naik 0.03%, di mana GBP/USD merekodkan kemerosotan 0.09%. USD/JPY pula naik 0.05%, USD/CAD dengan kenaikan 0.17%. USD/CHF pula naik 0.12%. Pair AUD/USD dan NZD/USD masing-masing merekodkan penurunan 0.14% dan 0.11% setakat ini.
Selepas kebimbangan terhadap isu perdagangan AS-China, kini tumpuan pasaran akan beralih kepada ucapan Pengerusi Federal Reserve Jerome Powell di simposium Jackson Hole. Simposium ini diadakan setiap tahun di Wyoming yang mengumpulkan ahli-ahli bank pusat dan menteri kewangan dari seluruh negara untuk membincangkan isu kewangan global.
Tumpuan pasaran kepada beliau adalah tentang pendurian terhadap kritikan Trump tentang kenaikan kadar faedah The Fed. Beberapa ahli The Fed pada Khamis menyatakan pendirian bahawa komen Trump tidak akan menghalang bank pusat dalam penetapan dasar monetari. Oleh itu, kini pasaran akan melihat apa pula pendirian pengerusi mereka (Powell).


Analisis GOLD – Cubaan Kenaikan Gagal, Harga Emas Jatuh Bawah Zon $1,830 Semula

Kebimbangan terhadap risiko kemelesetan ekonomi telah kembali menyokong semula pengukuhan US dolar dalam pasaran sebagai mata wang safe-haven di penghujung minggu setelah pelabur meneliti terbitan data sektor ekonomi penting pada Khamis semalam.
Selain memberi tekanan terhadap dagangan mata wang utama yang lain, komoditi emas juga terkesan apabila kembali papar penyusutan nilai setelah US dolar mengukuh di sesi New York semalam.
Bacaan data telah menunjukkan sektor pembuatan dan perkhidmatan untuk Eropah dan Amerika Syarikat (AS) menguncup dengan angka yang merosot bagi bulan Jun.
Dengan kebimbangan terhadap kemelestan ekonomi yang semakin meningkat ini telah membuatkan Pengerusi Federal Reserve (Fed), Jerome Powell sekali lagi berkata untuk menurunkan inflasi dengan menaikkan kadar faedah yang berterusan, dalam ucapannya kepada panel Dewan Rakyat Amerika Syarikat (AS) pada Khamis.
Fed turut memberitahu tentang cabaran untuk mendapatkan peralihan yang selamat dalam ekonomi AS susulan langkah yang agresifnya juga boleh menjurus ke arah kemelesetan.
Pada carta harga XAU/USD yang mengukur nilai emas berbanding US dolar semalam, menyaksikan lonjakan emas di sesi Eropah selepas menyusut mencecah sekitar 1824.00 pada mulanya di dagangan sesi Asia.
Namun, setelah lonjakan harga mencapai ketinggian sekitar 1845.00, harga emas mula menyusut semula di sesi New York mencecah paras sekitar 1823.00 sehingga ke dagangan penghujung sesi.
 Bersambung pada dagangan Jumaat, harga yang mendatar sepanjang sesi Asia mula meningkat di awal sesi Eropah ke paras 1830.00 dan turut menguji halangan Moving Average 50 (MA50) pada rangka masa 1 jam, namun masih memberi petunjuk untuk pergerakan bearish sekiranya harga gagal melepasi halangan tersebut.
Sekiranya harga kembali meneruskan penurunan semula, zon sekitar 1810.00 dilihat akan kembali menjadi tumpuan sebelum penyusutan lebih rendah harga bakal mencecah ke zon support utama pada 1800.00 untuk catatkan paras terendah terbaru 5 minggu.
Sebaliknya jika emas berjaya membuat kenaikan melepasi 1830.00 dan halangan MA50, isyarat awal untuk pergerakan bullish harga akan mendorong kenaikan menuju zon rintangan pada 1850.00.
Kenaikan lanjut harga yang berjaya diteruskan seterusnya dijangka bakal menuju pula ke paras sasaran sekitar 1870.00, iaitu zon rintangan penting yang masih gagal untuk ditembusi setelah diuji pada dagangan beberapa minggu kebelakangan ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kekal ‘Bullish’, EUR/USD Pacak Lagi 200 Pips Semalam!

Trend penyusutan US dolar berterusan sejak awal minggu, menyambung corak bearish tersebut pada penutup minggu lalu lagi ketika mengakhiri dagangan penghujung September.
Dengan data-data ekonomi Amerika Syarikat (AS) yang diterbitkan suram, akan terus menambah tekanan buat US dolar untuk kekal bergerak lemah menjelang laporan data pekerjaan NFP AS pada penghujung minggu ini.
Malah, jangkaan untuk pertambahan pekerjaan AS untuk bulan September juga lebih rendah berbanding Ogos. Tumpuan awal akan terarah dahulu pada data ADP NFP pada sesi New York malam ini yang mengukur sektor pekerjaan swasta.
Situasi penyusutan semula US dolar selepas mencapai rekod tertinggi 20 tahun, terus dimanfaatkan oleh Euro untuk terus memaparkan pergerakan cemerlang minggu ini walaupun sentimen ekonomi Eropah yang masih berisiko.

Jika diteliti pergerakan harga pada carta pasangan mata wang EUR/USD, corak kenaikan harga jelas dipaparkan lagi pada Selasa semalam.
Kenaikan harian dicatatkan semalam sekitar 200 pips dari paras 0.98000 sehingga mencapai ketinggian pada zon pariti 1.0000 semula di penghujung sesi New York.
Kekal bergerak dalam trend bullish, harga masih berada di atas paras sokongan Moving Average 50 (MA50) pada rangka masa 1 jam di carta EUR/USD.
 Menyambung dagangan pada sesi Asia pagi ini (Rabu), harga bergerak perlahan di sekitar bawah paras 1.0000.
Kenaikan harga dijangka bakal diteruskan lagi hari ini untuk melepasi zon 1.0000 tersebut sehingga mencapai paras ketinggian terbaru pada rintangan 1.01000.
Jika berjaya melepasi rintangan tersebut, harga berkemungkinan boleh meneruskan kenaikan sehingga ke sekitar 1.02400.
Namun, jika harga gagal tembusi zon pariti 1.0000, penurunan harga boleh berlaku semula dengan jangkaan awal untuk singgah ke paras 0.98800.
Untuk penurunan lebih rendah selepas isyarat perubahan trend bearish, akan mendorong harga menuju ke paras-paras tumpuan minggu lalu seperti 0.98000 dan juga 0.97000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Lega Emas Pamer Peningkatan Nilai Semula

Penurunan pada hasil perbendaharaan 10 tahun Amerika Syarikat (AS) yang mendorong penyusutan nilai US dolar telah membuka ruang untuk dagangan emas kembali mencatatkan peningkatan semula semalam.
Jika diteliti pergerakan harga pada carta XAU/USD yang mengukur nilai emas berbanding US dolar, harga telah menunjukkan pergerakan positif pada sesi Eropah semalam hingga ke penghujung sesi New York dengan corak kenaikan yang dipamerkan.
Pelabur emas menarik nafas lega apabila emas bertahan daripada meneruskan kejatuhan setelah didorong oleh hasil bon AS yang telah membuat penurunan selepas memuncak pada awal minggu ini kepada 3.00% kemudiannya susut semula di bawah paras tersebut.
Pelabur semakin berjaga-jaga terhadap data inflasi AS yang bakal diterbitkan pada Jumaat ini dan pertumbuhan global yang perlahan di tengah-tengah pengetatan agresif daripada bank pusat utama.
Selain daripada itu, laporan bank dunia yang telah menurunkan unjuran KDNK global tahun ini kepada 2.9% daripada 4.1% boleh menyebabkan beberapa negara terjerumus ke dalam krisis hutang seperti yang dilihat pada 1980-an.
Faktor-faktor ini dipantau pelabur yang dilihat boleh mempengaruhi perubahan nilai emas semasa dalam pasaran.
Emas telah mencatatkan enaikan harian sekitar 180 pips semalam membuatkan logam kuning itu menguji semula zon halangan 1850.00.
 Sekiranya corak kenaikan tersebut masih berjaya dikekalkan, harga dilihat bakal menguji zon resistance pada 1870.00 yang menjadi rintangan penting diuji pada 2 minggu berturut-turut sebelum ini.
Kenaikan lebih tinggi melepasi zon tersebut akan mencatatkan harga tertinggi terbaru emas untuk tempoh 5 minggu dengan sasaran seterusnya untuk menuju zon 1900.00.
Sebaliknya jika harga emas membuat penurunan, trend bearish harga berkemungkinan akan diteruskan dan zon RBS (resistance become support) 1830.00 akan kembali diuji.
Berjaya melepasi zon tersebut akan mendorong harga emas untuk harga catatkan paras terendah terbaru 3 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Keputusan Exit Poll Pamer Parti Boris Johnson Raih Kemenangan Terbesar Sejak Tahun 1987!

Parti Konservatif pimpinan Perdana Menteri Boris Johnson kelihatan sudah bersedia untuk kemenangan majoriti dalam pilihan raya UK kali ini yang membolehkannya mendapatkan Brexit pada 31 Januari ini.
Keputusan exit poll menunjukkan Parti Konservatif memenangi 368 kerusi lebih daripada cukup untuk meraih majoriti yang selesa daripada 650 kerusi di parlimen dan ia akan menjadi kemenangan terbesar bagi parti itu sejak kejayaan Margaret Thatcher pada tahun 1987.
Exit poll merupakan undian yang diambil selepas pengundi keluar dari pusat mengundi. Tidak seperti undian tinjauan yang memerlukan pengundi untuk memilih calon yang ingin diundi, exit poll memerlukan pengundi memilih calon sebenar yang telah diundi.
Berdasarkan lima pilihan raya terakhir, hanya satu keputusan exit poll yang menunjukkan keputusan yang berbeza iaitu pada tahun 2015 apabila ia meramalkan parlimen digantung tetapi sebenarnya ia dimenangi oleh Parti Konservatif.
 Susulan itu, matawang pound mengukuh ke paras tertinggi berbanding kesemua matawang utama. Pound melonjak ke paras tertinggi 3 setengah tahun iaitu sejak Julai 2016 berbanding dolar euro manakala berbanding US dolar, pound diniagakan di paras tertinggi sejak Mei 2018.
Pasangan matawang GBP/USD melonjak 400 pips ke sekitar paras harga 1.35100 sejurus selepas keputusan exit poll dikeluarkan pada awal pagi tadi.
Sementara itu, kesemua matawang utama juga meraih pengukuhan dengan keyakinan terhadap kemenangan Parti PM Johnson dapat memecahkan kebuntuan Brexit yang telah menjejaskan pertumbuhan ekonomi global.
Keputusan rasmi bagi pilihan raya tersebut dijangka bakal diumumkan pada petang ini, menurut laporan Reuters.


Tewas Di Penghujung Minggu, GBP/USD Kembali Tersungkur

Data Keluaran Dalam Negara Kasar (KNDK) UK untuk suku kedua yang diterbitkan pada sesi Eropah semalam dilihat gagal untuk mengukuhkan pergerakan Pound dalam pasaran.
Bacaan awal bagi pertumbuhan KDNK menepati ramalan untuk mencatatkan peningkatan pada angka bacaan kepada 4.8%.
Namun, data-data ekonomi UK yang diterbitkan bersama seperti data pengeluaran perindustrian dan pembuatan serta imbangan dagangan barangan, menunjukkan bacaan yang kurang memberangsangkan.

Dapat dilihat harga pada carta pasangan mata wang GBP/USD untuk dagangan Khamis semalam kembali menjunam selepas lonjakan pada hari sebelumnya.
Penurunan ketara harga itu juga turut dikombinasikan oleh faktor pengukuhan semula US dolar selepas data indeks harga pengeluar AS yang diterbitkan baik semalam.
Harga kembali turun semula menguji zon support 1.38000 selepas zon tersebut gagal ditembusi pada Rabu lalu.
 Pelabur akan menantikan dahulu reaksi harga pada zon 1.38000 ini untuk isyarat pergerakan harga selanjutnya.
Jika harga turun di bawah 1.38000, akan memberikan isyarat bearish harga untuk penurunan lebih rendah dengan jangkaan menuju paras sekitar 1.37000 atau lebih rendah lagi pada zon support 1.36000.
Untuk situasi kenaikan harga pula, zon SBR (support become resistance) pada 1.39000 akan terus diuji. Zon tersebut dilihat berjaya membendung kenaikan harga sepanjang minggu ini.
Kenaikan lebih tinggi melepasi zon SBR 1.39000 tersebut akan mendorong harga untuk menuju ke zon rintangan tumpuan 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Jika USD Kukuh, Harga Emas Boleh Jatuh Cecah Sampai $1,900!

Dagangan emas masih belum mampu mengukir senyuman di wajah para pelabur minggu ini dengan harga yang semakin menunjukkan penyusutan pada hari ini (Selasa).
Membuatkan pelabur gelisah apabila penganalisis pasaran mula menjangkakan US dolar akan mengukuh selepas perjanjian siling hutang Amerika Syarikat (AS) telah mencapai persetujuan.
Jika US dolar kukuh, harga emas akan ditekan jatuh ke paras lebih rendah.
Dapat diperhatikan pada carta XAU/USD yang mengukur nilai emas berbanding US dolar, harga bergerak mendatar di bawah paras 1950.00 sepanjang Isnin semalam ekoran kebanyakan bank-bank juga masih bercuti.
Gagal melepasi paras 1950.00, harga juga kekal berlegar di bawah halangan Moving Average 50 (MA50) pada rangka masa 1 jam di carta XAU/USD yang menjangkakan trend bearish berkemungkinan masih akan diteruskan lagi.
Menuju penghujung sesi Asia sebentar tadi, harga emas dilihat menyusur lebih rendah melepasi paras dicecah minggu lalu, dan telah mencatatkan paras terendah terbaru sekitar 1932.00.
Namun ada sedikit lantunan di awal sesi Eropah, menjangkakan halangan MA50 bakal diuji harga selain paras 1950.00 juga akan menjadi tumpuan.
 Sekiranya harga melonjak tembusi halangan-halangan tersebut, pelabur akan melihat sebagai petunjuk yang positif untuk harga emas meningkat naik semula.
Jangkaan untuk kembali menguji zon rintangan berikutnya pada ketinggian 1980.00 dahulu sebelum kenaikan diteruskan menuju paras tumpuan 2000.00 sebelum ini.
Namun jika US dolar kukuh menekan harga emas jatuh lebih rendah, harga bakal menyambung corak bearish sebelum ini dan catatkan paras terendah terbaru 11 minggu.
Sasaran adalah menuju zon 1900.00 yang kali terakhir harga berada di situ iaitu pada dagangan pertengahan Mac yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Panas! GBP/USD Mendaki Berikutan Jangkaan Hawkish BOE

Matawang Pound kembali merealisasikan prestasi cemerlang untuk mengukuh setelah memperolehi jangkaan hawkish bahawa Bank of England (BOE) barangkali akan meneruskan kenaikan kadar faedah.
Keadaan ini tentunya akan menghangatkan lagi pergerakan pasaran di kala kenyataan tersebut bakal dimuktamadkan pada mesyuarat laporan polisi BOE yang akan berlangsung pada sesi New York kelak.
Jangkaan pelaksanaan terbabit adalah bertujuan untuk mengekang kenaikan kadar inflasi UK yang kini berada di tahap kritikal yang mana ia telah pun merekod keputusan tertinggi dalam tempoh 30 tahun.
Akan tetapi BOE juga terpaksa menilai semula dengan lebih teliti berikutan jangkitan varian Omicron di UK masih merebak dengan agresif dan kebarangkalian ia mungkin perlu kembali membuat sekatan.
Namun begitu, impak daripada jangkaan tersebut sama sekali telah pun menyokong pergerakan harga pada carta pasangan matawang GBP/USD untuk mempersembahkan lonjakan pada dagangan minggu ini.
Lonjakan itu turut menembusi paras rintangan Moving Average 50 (MA50) serta trendline resistance untuk memberi gambaran awal kepada isyarat perubahan trend berkemungkinan bakal dipamerkan.
 Maka menjadi sasaran yang terdekat untuk dicapai adalah pada zon rintangan sekitar 1.36000 andai kata pergerakan harga terus memaparkan prestasi cemerlang dalam membuat kenaikan lebih gah.
Trend kenaikan seterusnya berkemungkinan akan menyaksikan pergerakan harga mencapai ke paras rintangan sekitar 1.37460 sebelum kembali dinilai oleh pelabur bagi jangkaan pergerakan berikutnya.
Manakala zon RBS (resistance become support) 1.35000 mungkin bakal menjadi zon yang akan diuji terlebih dahulu jikalau harga kembali menyusut sebelum dijangka akan cecah semula paras 1.33600.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Eropah Melawan Arus Walaupun Data Ekonomi Buruk

Permulaan dagangan sesi Eropah menyaksikan penerbitan data PMI pembuatan dan perkhidmatan tinjauan IHS Markit dari Zon Eropah dan UK yang menyuramkan pada bulan September.
Aktiviti perniagaan di Zon Eropah berkembang pada kadar yang paling lemah dalam tempoh lima bulan pada September ketika sekatan untuk membendung penularan coronavirus telah menjejaskan permintaan.
Walaupun angka jangkitan harian telah menunjukkan penurunan ketara sepanjang bulan ini, tetapi kebanyakan sekatan masih belum diangkat sepenuhnya termasuk di Jerman dan Perancis disebabkan kebimbangan varian delta akan merebak.
Sementara itu, sektor pembuatan turut menunjukkan penurunan pada bulan lalu kerana terkesan dengan gangguan rantaian global yang menyebabkan harga input melonjak ke tahap tertinggi dua dekad.
 Bagaimanapun, matawang euro nampaknya tidak terkesan dengan bacaan data yang lemah ini, sebaliknya meningkat lebih tinggi kerana memanfaatkan penyusutan US dolar berikutan sentimen risiko yang kembali pulih ketika isu Evergrande telah mula diselesaikan.
Selain itu, di UK pula, kedua-dua sektor pembuatan dan perkhidmatan juga kehilangan momentum pada bulan ini, di mana aktiviti perniagaan merosot ke paras terendah sejak Februari.
Kegiatan perkilangan UK turut mencatatkan pertumbuhan perlahan dengan juga jatuh ke tahap terendah sejak Februari disebabkan kekurangan bahan dan permintaan yang semakin menurun.
Matawang pound juga mengabaikan bacaan data yang lemah ini dengan terus didagangkan positif menyusuli penyusutan yang dicatatkan oleh dolar greenback.


USD Rebah, Pound Muncul Juara!

US dolar terus berada di bawah tekanan jualan apabila pasaran melangkah masuk ke sesi Eropah, dengan tumpuan pasaran kini beralih kepada penerbitan data perbelanjaan peribadi pengguna (PCE) Amerika Syarikat pada sesi New York.
Ini dapat dilihat pada pergerakan indeks dolar yang melanjutkan penurunan lebih rendah pada 111.68 berbanding mata wang utama, jauh meninggalkan puncak tertinggi 114.76 yang dicapainya sebelum ini.
Mata wang Eropah pula masih mengekalkan keuntungan menyaksikan kedua-dua euro dan pound didagangkan pada paras ketinggian satu minggu.
Impak daripada campur tangan Bank of England (BOE) pada hari Rabu terus memberi sokongan buat mata wang pound untuk bangkit dari paras terendah sepanjang masa.
 Pejabat Statistik Kebangsaan (ONS) mengumumkan keluaran dalam negara kasar (KDNK) UK berkembang 4.4% pada suku kedua tahun ke tahun, melebihi jangkaan pasaran untuk meningkat 2.9%.
Sementara itu, euro pula mendapat dorongan daripada pakej rangsangan yang dilancarkan Jerman untuk meredakan kehangatan inflasi, di samping turut memanfaatkan kemerosotan US dolar.
Di sisi lain, dolar Aussie dan kiwi didagangkan mendatar sedikit lebih tinggi dari paras terendah dua setengah tahun yang disentuhnya pada Rabu.
Data PCE AS yang menjadi pilihan Federal Reserve (Fed) untuk ukuran inflasi akan diteliti oleh pelabur bagi menentukan hala tuju bank pusat itu seterusnya dalam penetapan dasar.


Jangan Ketinggalan Menyaksikan Data AS Malam Ini!

Dalam Sesi Eropah, Dollar hampir tidak berubah berbanding matawang utama yang lain apabila kebanyakan pelabur menanti laporan ekonomi AS yang bakal diumum hari ini. Data yang lemah dari China juga mencetuskan kebimbangan baru terhadap pertumbuhan ekonomi global.
EUR/USD dinilai stabil kerana pelabur mengintai data jualan runcit dan sentimen pengguna AS yang dijadualkan lewat Jumaat.
EUR/USD, 15 minit
Data ini amat penting sebagai indikator yang lebih mendalam terhadap kekuatan ekonomi sekali gus menjejaskan jangkaan kenaikan kadar oleh Fed.
 Pada hari Khamis, data AS menunjukkan jumlah pengangguran berkurang sebanyak 1,000 kepada 266,000 minggu lalu. Data ini tidak menepati ramalan awal yang menyasarkan 4,000 pengurangan.
USD/JPY meningkat 0.14% kepada 102.09, manakala GBP/USD kekal stabil pada 1.2955. Pound berada dalam tekanan sejak Bank of England menurunkan kadar faedah pada minggu lalu.
GBP/USD, 15 minit
Perlukan rehat selepas penat trade? Jom ‘terjun’ ke kolam renang seketika!